cyanic-selkie/wikianc huggingface dataset:
သုဓမ္မဒေသနာ၊ ပြကိုဟ်
ပြကိုဟ်သုဓမ္မဒေသနဏအ်ဝွံ နကဵုယၟုဘာသာအၚ်္ဂလိက်မ္ဂး The Good Sermon of Buddha ကဵုလဝ်ယၟုတုဲ နကဵုပထမကၞပ် သာ်ဝွံလေဝ် စၟတ်လဝ်ရ။ အလဵုညးချုပြကိုဟ်ဂှ် " တၞဟ်နဒဒှ်မြမောဝ်ကုကောန်ဂကူဂမၠိုၚ်သာ်ဝွံ အဲမၞုံယၟုခမဳ ဘဒ္ဒန္တကေတုမတီ ပတန်ဣရဳ ပ္ဍဲဍုၚ်ရေဝ်၊ ဘာခရိုက်သာံ စဳရေၚ်ခၞံဗဒှ်လဝ်ရ" သာ်ဝွံချူဓမံက်လဝ်နွံရ။
လိက်ကၞပ်ပြကိုဟ်သုဓမ္မဒေသနဏအ်ဂှ် ပဟိုတ်ကဵု ဌာန်ဇၞူသၚ်ရုၚ်ဗီုလိက်မန်-ဇရေၚ်ကွာန်ၜၚ်က္ဍဳ၊ ဍုၚ်ၜံက်ကံက် က္တဵုဒှ်ကၠုၚ်ကီု ပဟိုတ်ကဵု နာဲခၠဳု ကေုာံ ခမဳဝိန္ဒသာရ တအ်ဟီုစဂွံရ။
ဗီုဂွံက္တဵုဒှ်ကၠုၚ်
ပ္ဍဲသက္ကရာဇ် ၁၃၄၀ ဂိတုဒ္ဂိုန် ၅ မံက်တ္ၚဲဗြဴဗတိ သွက်ဂွံဒှ်ဒတုဲဖဵုဒတုဲမြမောဝ်ကဵု ကောန်ဂကူမန်ဂမၠိုၚ်တုဲ သိုၚ်ဗဒှ်လဝ် ဌာန်ဇၞူသၚ်ရုၚ်ဗီုလိက်မန် ပ္ဍဲဇရေၚ်ကွာန်ၜၚ်က္ဍဳ၊ ဍုၚ်ၜၚ်ကံက်ရ။ ဃောမပဒတဴဒၟံၚ် ပ္ဍဲဌာန်ဇၞူသၚ်ရုၚ်ဗီုလိက်မန်ဂှ် မၞုံဒါယကာမွဲ မၞုံယၟု နာဲခၠီု မၞုံကဵုဓဝ်သဒ္ဓါ လျုၚ်ဇြုၚ်သ္ဍိုက် ကဵုရတ်ပိပြကာလောန် - ပပ္တံနူ ကၠောန်ဗဒှ် ပတိုန် ဌာန်ဇၞူသၚ်ရုၚ်ဗီုလိက်မန်ဂှ်တုဲ၊ လၟိုန်ရိုဟ်ဒဒှ်တ္ၚဲ ပြာပ်တိတ်ကၠုၚ်ဒၟံၚ် ဟွံပိုတ် - ဟိုတ်နူစိုတ် မဇြုၚ်သ္ဍိုက် ဖ္ဍိုက်ဗပေၚ်ကဵုဒၟံၚ် ကုခမဳသၚ်လၟိုန်ရ။ သၚ်မပဒတဴဒၟံၚ် ပ္ဍဲဒၞဲါဌာန်ဂှ် ဂမၠိုၚ်လေဝ်ဂွံဒှ်တသိုက်ကာယစိုတ် ဟိုတ်နူဒါယကာတၠသဒ္ဓါဂှ်ရ။
သာရဝဏ်နဳတိ
ပဏာမ
ပဋိညာဏ်
(ခ) လ္ၚောဝ်တုဲဟွံဇ ဂုဏ်မသန်ဗွဝ်
သွက်ဂကူရ ညးတၠနန်ထဝ်
မိက်ရေၚ်တၠုၚ်ကဵု ဂုဏ်ဖဵုဂၠိုၚ်ဗဝ်
ချူဗိုန်ဂၠိ “နဳတိ.. ယၟုဂးလဝ် ။
(က)
၁။ ကၠောန်လ္ပတော်ဆ၊ မှာလ္ပဂွ။
ကၠောန်ယဝ်တော်ဆ ဝိရဳယအေယ်ဇြ၊
မှာယဝ်ဂွ  ဒှ်မာန။
သုဓမ္မဒေသနာ၊ ပြကိုဟ်
ဗီုဂွံက္တဵုဒှ်ကၠုၚ်
ဒကာလမွဲတ္ၚဲ ပြကိုဟ်သုဓမ္မဒေသနာဝွံ ယဝ်ရဂွံဗီုပ္တိတ်မ္ဂး မၞုံကဵုဖဵုဂုဏ်ဂၠိုၚ်ကုကောန်ဂကူညးတၠကုသဵု ညးတၠပါရမဳဂမၠိုၚ်ရောၚ် လဝ်စိုတ်သာ်ဝွံကီု၊ သီုကဵုသ္ဂောံဒှ်ပါရမဳကုသဵုကဵုဇကုကီုတုဲ ခမဳဝိန္ဒသာရ ချပ်ဂၞန်ကဵုဒါယကာတၠသဒ္ဓါ ညးမဒုၚ်သဇိုၚ်သၚ် နာဲခၠဳု (မွဲဟာန်ကေုာံ ကောန်သမ္ဘာ) ပၚ်တဲလ္ၚောဝ်ပတီ အာတ်အခေါၚ်ရ။ "ယွံတဳလပိုန် - သွက်အဲဍိက် ဂွံဒှ်ဒါယကာဓရ် ဓမ္မက္ခန် ဂွံဒှ်ပါရမဳကုသဵု ကဵုအဲဍိက်ပၠန်ကီုတုဲ လိက်သုဓမ္မဒေသနာ မၞုံကဵုဖိုလ်ဂုဏ် မဂၠိုၚ်တဴ ကုညးသပ္ပရိုဟ် တၠပါရမဳဂမၠိုၚ်သာ်ဏံဂှ် ဗီုပ္တိတ်ညံသ္ဂောံဒှ်ညိကျာ်" သာ်ဏအ် ညးအာတ်လဝ်အခေါၚ်ဏောၚ် ထၟံက်ထ္ၜးလဝ် ပ္ဍဲကုလိက်အုပ် ပြကိုဟ်ဓမ္မဒေသနာရ။
သာရဝဏ်နဳတိ
(က)
၂။ ကၠိုဟ်တုဲကဵုခိုဟ်၊ ၜိုဟ်တုဲကဵုဒှ်ဖိုလ်။
ကၠိုဟ်တုဲဟွံခိုဟ်  သပ္ပုရိုဟ်ဟွံဒှ်၊
ၜိုဟ်တုဲဟၟဲဖိုလ်  ၜိုတ်ကၠဵုဟွံဒှ်။
သုဓမ္မဒေသနာ၊ ပြကိုဟ်
ဗီုဂွံက္တဵုဒှ်ကၠုၚ်
နာဲခၠဳု - သမ္ဘာ မိသၠဳ ကောန်တြုံ မၞုံယၟု နာဲမောၚ်ဃောန်တအ်ကီု၊ အာတ်အခေါၚ်ဂရၚ်ပ္တီတုဲ ဗီုပ္တိတ်လဝ်လိက် ပြကိုဟ်သုဓမ္မဒေသနာ - ပထမကၞပ်ဝွံရ။
လိက်ကၞပ်ဝွံဂှ် လ္ပာ်ထပ်လိက် နာဲဂၠိုန် မသၠဵ မိစေန် မိဃာန်တံ ဒုၚ်လျိုၚ်တုဲ၊ ရာမညနာဲဟံသာရာဇာ - ကွာန်မ္ၚဵု(ကဗျ) ကီု၊ နာဲတေဇသာရ - ကွာန်မၚ်ဂၠန် ကီု၊ နာဲဣန္ဒက ကွာန်ရုတ္တံၚ်ကီု ကေတ်လျိုၚ် ဒုၚ်လျိုၚ် လ္ပာ်စဳဇန်လိက်ဂှ်ရ။ နကဵု မုက်လိက်မၞုံ တြဴကၠံဒ္စာံပန် ၆၈၄ မုက်ပါလုပ်တုဲ ပ္တိတ်လွဳစဳဇန်ဒၟံၚ်လုကဴမသုန်ဂိတုတုဲ အာစိုပ်ဒတုဲအာရ။
သ္ဘဴညးချူ ညးဒါန် ညးစၟတ်လိက်တအ်မ္ဂး အခါ အလန်ဂၠိုၚ်ကဵုဝါ စၟတ် ဒါန် ချူခၞံကီုလေဝ် ပွမဍိုက်ပေၚ် အာစိုပ်ဒတုဲဒှ် ဗွဲမဍိုက်ပေၚ်ဟိုတ် အလဵုဇကုညးတအ် ညးတအ်ဟွံစွံစိုတ်မာန်တုဲဟေၚ် ဂလာန်ဒုၚ်ဂုဏ် သၠးဒုဟ် သောၚ်ကလး ဟိုတ်ညးတအ် စွံဏာဗွဲမဇြိုဟ်နက်ကဵု ပရေၚ်လစွံစိုတ်ညးတအ်ဟေၚ်ရ။
သာရဝဏ်နဳတိ
(က)
၃။ ကျာ်လေဝ်ပူဇဴ၊  ဓရ်လေဝ်ရဴဂဴ။
ယဝ်ပူဇဴကျာ်  ဂၠိုင်သာ်ဒှ်ဖိုလ်၊
ကွတ်တြုဟ်
ကွတ်တြုဟ် (craftsmanship or workmanship) ဂှ် ဒှ်အစောံစရာဲ မကၠောန်ပတိတ် နကဵုလညာတ်ညာဏ် ကေုာံ စိုန်သကီု သွက်ဂွံခၞံဗဒှ်ပတိုန် အရာမွဲမွဲ ကေုာံ ရပ်စပ် ကိရိယာမွဲမွဲ ဗွဲမစိုန်သကီုရ။ "ကွတ်" အရေဝ်မန် မနာမ်ဝွံ ကၠုင်နူ ကြိယာတမ် "ကတ်" တုဲ ဟိုတ်မကတ်ကေတ်လဝ် နူကဵုအစာ၊ ဟိုတ်နူ မလ္ၚတ်လဝ်တုဲ ကွတ်ဂှ် ဒှ်အရာကမၠောန် မကၠောန် ဟွံသေင်မ္ဂး မပ နကဵုဍာ်ဒကေဝ်နွံနွံ ဗွဲမစိုန်သကီု ဟေင် မလုပ်လွဟ် "ကွတ်" ရ။ ကွတ်မစပ် ကုကမၠောန်မ္ဂး မပ္တံကဵု မခၞံဗဒှ် ကၠောန်ပ္တိတ် နကဵုကွတ်တဲ၊ ပါန်ကွတ်၊ ကဝိ၊ စက် ကေုာံ အရာတၞဟ်တအ်ရ။ ခေတ်တမၠာကၠာ ခေတ်ကွတ်စက် ဟွံကတဵုဒှ်ဏီဂှ် ညးပိုင်ခြာလဝ် ကွတ်နွံ (၁၈)သာ်၊ ညးကော်စ "ကွတ်တြုဟ် (၁၈)" နကဵု ဘာသာပါဠိ ညးကော်စ "အဋ္ဌာရံသသပ္ပံ" ရ။
ကွတ် ပ္ဍဲအခိုက်ကၞာ (Traditional craftsmanship)
ပ္ဍဲကဵု ခေတ်တမၠာတေအ် ညးစၟတ်သမ္တီလဝ် ကွတ် နွံ (၁၈) သာ်ရ။ ပ္ဍဲအခိင်တမၠာတေအ် ဟိုတ်နူ မၞိဟ်တြုဟ် ဒှ်မၞိဟ်မကၠောန်ဗစ ကောန်ဇာတ်၊သမ္ဘာတုဲ မၞိဟ်တြုဟ်ဂှ် ဒှ်မၞိဟ် မကၠောန်ကမၠောန်ဂှ်ရ ပ္ဍဲကဵု ဂကောံမၞိဟ်ရးဗမံက်ကီု သီုကဵုရးပလိုတ် ကွတ်တအ်ဂှ် စၞောန်ထ္ၜးလဝ် ကုမၞိဟ်တြုဟ်တုဲ ဗွဲမဂၠိုင် တီလဝ် "ကွတ်တြုဟ် (၁၈)သာ်" ရ။
အဋ္ဌရသဝိဇ္ဇာ
ပြကိုဟ်လောကဳ ကီု သီုကဵု ပြကိုဟ်ဗိသဏုပုရာဏ်ဂှ် ညးရန်တၟအ်ကဵု ကွတ်မဆေင်ကဵု လိက်၊ မကၠိုဟ်ခၠင် မဖ္ဍောတ်သှ်ဇျာဲ(သရဇ္ဇျာယ်)တုဲ ညးကဵုလဝ်ယၟု "ဝိဇ္ဇာ ၁၈ သာ်" ရ။
(၁) ကပ္ပ- မလေပ်ကၠိုဟ် ကွတ်မန်ယန် ဥုံသွး။ (၂) ဗျာကရဏ- မလေပ်ကၠိုဟ် ကွတ်တၠုင်လအာရမ္သာင်သဒ္ဒါ။ (၃) ဇောတိသတ္ထ- မလေပ်ကၠိုဟ် ကွတ်ရုပ်သသဏ္ဌာန် ဂြိုဟ် နက္ခတ်ဂမၠိုင်။ (၄) သိက္ခာ- မလေပ်ကၠိုဟ် ဗီုမစွံရမ္သာင် သွိုရ် ဗျည် ဌာန် ကရိုဏ် ပယတ်။ (၅) နိရုတ္တိ- မလေပ်ကၠိုဟ် တမ်မူလ ဗီုဝေါဟာရဂမၠိုင် မပြံင်လှာဲကၠုင်။ (၆) ဆန္ဒော ဝိစိတိ- မလေပ်ကၠိုဟ် ပြကိုဟ်ဆန်။ (၇) သာမ - မလေပ်ကၠိုဟ် သာမဗေဒင်။ (၈) ယဇု - မလေပ်ကၠိုဟ် ယဇုဗေဒင်။ (၉) ဣရု - မလေပ်ကၠိုဟ် ဣရုဗေဒင်။ (၁၀) အာထဗ္ဗဏ - မလေပ်ကၠိုဟ် ဟီုတွဟ် အာထဗ္ဗဏဗေဒင်။ (၁၁) မဳမံသာ- မလေပ်ကၠိုဟ် ကမ်(ဟိုတ်) ကေုာံ ဖိုလ်။ (၁၂) နျာယ- မလေပ်ကၠိုဟ် ပြကိုဟ်ဂမၠိုင်။ (၁၃) ဓမ္မသတ္ထ- မလေပ်ကၠိုဟ် ဥပဒေဓမ္မသာတ်။ (၁၄) ပုရာဏ- မလေပ်ကၠိုဟ် လဟီု ကေုာံ ပရူပရာတြေံတြဟ်။ (၁၅) အာယုဗေဒ- မလေပ်ကၠိုဟ် ကွတ်ပညာဂဥုဲ။ (၁၆) ဓနုဗ္ဗေဒ- မလေပ်ကၠိုဟ် ဂါထာမန်ယန်။ (၁၇) ဂန္ဓဗ္ဗဗေဒ- မလေပ်ကၠိုဟ် ဒယှ်ေ လှ်ေ။ (၁၈) အတ္ထသတ္တ- မလေပ်ကၠိုဟ် မာန်အရေဝ် ဟီုဂးသွံရာန်လေပ်။
အဋ္ဌရသသိပ္ပ
အတိုင်မကၠုင် နူပြကိုဟ်လောကနဳတိ မ္ဂး
ပါန် (၁၀) သာ်
နကဵုကွတ်တဲဂှ် ပ္ဍဲကဵုမန် ညးပါ်လဝ် နွံ (၁၀)သာ်ရ။ ဗၟာတအ်လေဝ် လွဳစ နူမန်တုဲ ညးတအ် ကော်စ "ပန်းဆယ်မျိုး" ရ။ မအရေဝ် "ပါန်" ဝွံ ကၠုင်နူကြိယာတမ်မန် "ပ"၊ မဂွံအဓိပ္ပါယ် မကၠောန်ပရ။ "ပ" ဂှ် နကဵုအခိုက်အရေဝ်မန် ပမနာမ်တုဲ ပ္ဍဲကဵု အရေဝ်မန် ခေတ်လဒေါဝ်ဂှ် ဒှ်အာ "ပါန်" ရ။ "ပါန်စှ်သာ်ဂှ်။
သာရဝဏ်နဳတိ
(က)
ယဝ်ရဴဂဴဓရ်   ဟွံဒးသဝ်တွဵု။
၄။ ကလောလ္ပသ္ပမာန်၊ ညးဝေတ်လ္ပစာန်စး။
ယဝ်သ္ပမာန်ကဵုကလော  ဗွဲကြဴဒးဆဵုဝါတ်၊
ညးဝေတ်ယဝ်စာန်စး  ဂွံစဳကၠးဝါတ်ဂါတ်။
သုဓမ္မဒေသနာ၊ ပြကိုဟ်
အာတ်ပါန်အခေါၚ်
ညးချူခၞံပြကိုဟ် သုဓမ္မဒေသနာ (ကၞပ်ပထမ) အာတ်စွံဏာလဝ် ဂလာန်အာတ်ပါန်အခေါၚ်ညး အတိုၚ်ဗွဲသၟဝ် မဂွံဆဵုကေတ် ပ္ဍဲပြကိုဟ်သုဓမ္မဒေသနာ မုက်လိက် (ဇျ) ကီုရ။
သာရဝဏ်နဳတိ
(က)
၅။ ကၠာညးဟွံကဵုဂှ်ကၠောန်၊ ကၠာညးဟွံဒေါန်ဂှ်အာ။
ညးကဵုမှကၠောန်  ကမၠောန်စေတနာဟွံဒှ်၊
၆။ ကၠောန်ကဵုဒှ်မ္ၚဵု၊ ရံၚ်ဗဵုကဵုဒှ်ဂုဏ် ။
၇။ ကောမ်တုဲပါ်ပါဲ၊ ကောမ်တုဲဂၠုက်ဂၠာဲ ။
ကောမ်တုဲယဝ်ပါ်ပါဲ ဇၟာပ်ဒၞါဲဂွံအံၚ်ဇၞး၊
ကောန်တုဲယဝ်ဂၠုက်ဂၠာဲ အန္တရာယ်လေဝ်ဂွံဗၠး ။
၈။ ကွးလ္ပကဵုညေတ်၊ ခါဝေတ်လ္ပကဵုတီ ။
ကွးယဝ်ညေတ် ဟီုဝေတ်ဝါတ်ဂါတ်၊
၉။ ကွေတ်လေဝ်ဒးတပ်၊ ကသပ်လေတ်ဒးခိုဟ် ။
ကွေတ်ယဝ်တပ်မ္ဂး ဂွံဗၠးဒဒိုက်၊
ယသပ်ယဝ်ခိုဟ်ပၠန် ဂွံၜိုဟ်ဒှ်တသိုက် ။
၁၀။ ကွေတ်ခိုဟ်ကဵုဂွံတန်၊ သဒ္ဓါပၠန်ကဵုဂွံနွံ။
ကွေတ်ခိုဟ်ယဝ်တန် သောတာပန်ဒှ်လောဲသွာ၊
သဒ္ဓါယဝ်နွံ ဇၟာပ်ဘုံဂွံပြာထာ ။
၁၁။ ကုသိုလ်လ္ပဝိုတ်၊ ဒြပ်လေဝ်ဂိုတ်ကၠောန်။
ဒပ်ယဝ်ကၠောန်မ္ဂး ဂွံဗၠးဝါတ်ဂါတ်ပၠန်။
ကုသိုလ်ယဝ်ကၠောန်မ္ဂး အပါယ်ဟွံဒးဂဗ ၊
အကုသိုလ်ယဝ်ပါဲ ဂွံဆာန်တိုန်ဇၟာပ်ဘဝ ။
၁၃။ ကၠာဟွံကၠောန်ဂှ်ချပ်၊ ကသပ်ခိုဟ်ဂှ်နိဿဲအာ။
ကၠာဟွံကၠောန်ယဝ်ချပ်မ္ဂး ဂွံအံၚ်ဇၞးလောဲလောဲ၊
ကသပ်ခိုဟ်ယဝ်နိဿဲ ညံၚ်တ္ၚဲဂွံသၠုၚ်ပြဲ။
၁၄။ ကောန်ၚာ်လ္ပဗၟက်၊ ထေဲလ္ပဒက်ဝဲ။
ယဝ်ဗၟက်ကောန်ၚာ်မ္ဂး ဒးဒုက်လက်ကြာန်၊
ထေဲတုဲယဝ်ဒက်ဝဲ နူဘဲသၞအိုတ်ဟွံမာန်။
၁၅။ ကျလေဝ်လ္ပကြာန်၊ မာန်လေဝ်လ္ပကြအ်။
ကျတုဲယွံကြာန် မၞိဟ်ဆာန်ဟွံဟွံမဲ၊
သုဓမ္မဒေသနာ၊ ပြကိုဟ်
အာတ်ပါန်အခေါၚ်
" ကာလဂွံပ္ဍဵုဗီုစက် ပြကိုဟ်သုဓမ္မဒေသနာဏံမွဲ အဲအာစိုပ်အာယုက် ထပှ်စှော်ပြၚ်တုဲသေၚ်ဟာ ကာယဟွံသိုက် ဒဒိုက်နာနာ - ဓဝ်ဇရာဗျာဓိဍဵုဍိုက်အိုတ်- ယိုက်ခန္ဓကာယဍိုန်လျအဵု အလဵုဇကုအဲ သွက်ဂွံရံၚ် စၟဳစၟတ် ပလေဝ်ပလေတ် မက္ခဝ်တံဂှ် ဟိုတ်ဟွံသၟဟ်ရထဂှ်ရ ပ္ဍဲဒၞဲါဝါကျလ္ၚဵု တက်လဝ်ပိုတ်ပဒကီု သီုကဵုမအက္ခဝ်မဗၠေတ်ဒၟံၚ်ညိညဂှ်မၞုံဒှ်ရ။ ဟိုတ်ဂှ်ရ  ညးမဗှ်လိက်ဂမၠိုၚ်တုန် သ္ပဂုဏ်တုဲကီု သီုဓဝ်မေတ္တာကရုဏာပလေဝ်ဗှ်အာအိုတ်ညိ။ ရဴသာ်ဝွံမွဲ အဲမအာတ်ပါန်အခေါၚ် ဂရၚ်ပ္တီဏာဗွဲမစိစောန်ကုကောန်ဂကူမဗှ်လိက်တံရောၚ်။
ခၞံပြကိုဟ်ဏံ နူကၠာဟွံစိုပ်ဒတုဲ
ခၞံပြကိုဟ်ဏံ နူကၠာဟိုတ်စိုပ်ဒတုဲက္ဍၚ် ဗီုပြၚ်ခန္ဓကာယအဲက္တဵုဒှ်မံၚ်ကီု၊ ဟီုတွံထ္ၜးဏာဗွဲလၚ်္ကာ - သွက်ဂွံဗ္စာရဏာ
သာရဝဏ်နဳတိ
(က)
မာန်တုဲယွံကြအ် ဟွံလအ်ဒှ်သၞဝဲ။
၁၆။ က္ဍုဟ်လ္ပကဵုဒှ်သၞ၊ ဆာန်လ္ပကဵုဒှ်ဒုဟ်။
သုဓမ္မဒေသနာ၊ ပြကိုဟ်
ခၞံပြကိုဟ်ဏံ နူကၠာဟွံစိုပ်ဒတုဲ
ဟးခန္ဓအဲ - တုပ်နဲသစ္ဆု။ ၜတ်တုဲကြံၚ်ဍုဟ် - ဍုဟ်ယောပ်ဂြုဂြု၊ ထပှ်စှော်ကိုပ် စိုပ်အာယုက်ဗျု။ ကာယဍိုန်လျ ခန္ဓလရု။ ဟိုတ်အနိစ္စ - ဒုက္ခသာ်ဝွံ။ အနတ္တဟေၚ် ဟွံသေၚ်ဇကု။ ခန္ဓဇကု ဝွံဟွံဗိုန်ဂၠိ။ ဒဒိုက်နာနာ ဇရာကၠုၚ်ဖိ။ ကာယရံက်ရာ် ကွာ်တၚ်က္ၜံၚ်ဂိ။ ဂိက္ၜံၚ်သံၚ်သ္ကဲ ဒုၚ်ဘဲဗျာဓိ။ ချဳဂွံညိညိ ဂိကရောတ်က္သဝ်။ မတ်ဂၠု က္ဍိုပ်ဘိုၚ် ဇိုၚ်တဲဇတဝ်။ ကာယဟွံသိုက် ဒဒိုက်ဂၠိုၚ်ဗွဝ်။ ဟီုမံၚ်ကဵုပါၚ် ရမျာၚ်လေဝ်ဇ္တဝ်။ မတ်ဂၠုက္ဍိုပ်ဘိုၚ် ဇိုၚ်တဲဇတဝ်။ ကာယဟွံသိုက် ဒဒိုက်ဂၠိုၚ်ဗွဝ်။ ဟီုမံၚ်ကဵုပါၚ် ရမျာၚ်လေဝ်ဇ္တဝ်။ ခန္ဓဂးလဝ် ဓဝ်ဟွံဗိုန်ခိုၚ်။ ဇကုအဲစိ ညိအဲဟွံပိုၚ်။ ဗီုဇရာပ္ညုၚ် ဒးဒုၚ်စသိုၚ်။ လအ်ဂွံချိုတ်ရ ဒုက္ခပူဗိုၚ်။ ၚေက်ပြဟ် က္တောဝ်ဍိုၚ် ဂၠိုၚ်ဝေဒနာ။
သက္ကရာဇ်ဍုၚ်- ကၠုၚ်စိုပ်ဒဒှ်။ လ္ၚဳပိကၠံကၠာ- ၜါစှော်ထပှ်။ ဂိတုပ္သာ်သွေက်-ဒစိတ်စွေက်ဂှ်။ ပြကိုဟ်ဝွံပ္တံ- အဲခၞမ်ဗဒှ်။ ညံၚ်ဂွံတုဲပြဟ် ၜိုန်စိုတ်ဒှ်ကၠာ။
နိဂီု
ကဏ္ဍဝွံ အတိုၚ်မကၠုၚ်နူ နိဂီုလိက်အုပ်ပြကိုဟ်ဟေၚ် ကလေၚ်ပ္တိုန်ထ္ၜးလဝ်ကဵုရ။
" ပြကိုဟ်သုဓမ္မဒေသနာ - ပထမကၞပ်ဏံဝွံ ပပ္တံနူသက္ကရာဇ် ၁၃၄၀ ဂိတုဖဝ်ရဂိုန် မွဲမံက်တ္ၚဲစန်တုဲ စဵုကဵုစိုပ်သက္ကရာဇ် ၁၃၄၁ ဂိတုဒဂိုန် ၉ စွေက် တ္ၚဲအၚာ ပ္ဍဵုဗီု ပ္ဍဲဌာန်ဇၞူသၚ် ရုၚ်ဗီုလိက်မန် ဇရေၚ်ကွာန်ၜၚ်က္ဍဳ ဍုၚ်ဇၞော်ၜၚ်ကံက် သ္ဂောံအာစိုပ်ဒတုဲရ။
နိဿဲ
ကေတုမတဳ၊ ဘဒ္ဒန္တ။ သုဓမ္မဒေသနာ၊ပြကိုဟ်။ ပထမကၞပ်။ ညးမဗီုတက်တြးပတိ၊ ဝိန္ဒသာရ။ ရုၚ်ဗီုလိက်မန်၊ ဌာန်ဇၞူသၚ်။ က္ၜၚ်က္ဍဳ၊ ကွာန်။ ၜံၚ်ကံက်။ ဍုၚ်။
သာရဝဏ်နဳတိ
(က)
က္ဍုဟ်တုဲယဝ်ဒှ်သၞ ဒှ်ပွမၞိဟ်ယုတ်ကာဲ၊
ဆာန်တုဲယဝ်ဒှ်ဒုဟ် ဒးဒုၚ်ကဍုဟ်ဇၟာပ်ဒၞါဲ။
၁၇။ ကဵုဒါန်ကဵုဂွံကၠး ထိုၚ်သးကဵုဂွံလေပ်။
ကဵုဒါန်ယဝ်ဟွံကၠး ၜိုတ်သၠးဟွံဒှ်ဖိုလ်၊
ထိုၚ်သးယဝ်ဟွံလေပ် မံၚ်ကြေပ်ဒၟံၚ်တွဵု။
၁၈။ ကေတ်ဗြဴဒးရုဲစှ်၊ ခတှ်နွံဒးလဴထောံ။
ကေတ်ဗြဴယဝ်ဟွံရုဲစှ် ကြဴဒှ်ဒဒိုက်၊
ခတှ်နွံယဝ်ဟွံလဴ ညံၚ်ဂၠဴညးဍဵုဍိုက်။
၁၉။ ကေတ်ဒြပ်ဒးကၠောန်၊ ကေတ်ကောန်ဒးဂၠာဲဗြဴ။
ကေတ်ဒြပ်ယဝ်ဟွံကၠောန် ဒှ်ကမၠောန်သမၠီု၊
ကောန်ကောန်ယဝ်ဟွံဂၠာဲဗြဴ ဒှ်ညံၚ်လဴဝေၚ်ပုံ။
၂၀။ ကဵုဒါန်လ္ပကဵုချိၚ်ဆ၊ သဳလလ္ပကဵုလီု။
ကဵုဒါန်ယဝ်ချိၚ်ဆ လအ်စေတနာအေဲဇြ၊
သဳလယဝ်လီု ဒးဟောမ်ဗြီုဘဝ။
ကၠညးယဝ်တဵု ဂုဏ်ဖိုလ်ဟွံတန်၊
ကၠဵုညးယဝ်လွဳ ကြဴဍေံကဳဇကုပၠန်။
၂၂။ ကမ်သၟးလ္ပဖျေံစိုတ် အိုတ်တုဲလ္ပဍောၚ်ၜိုတ်။
ကမ်သၟးယဝ်ဖျေံစိုတ် ဒှ်ဟိုတ်လေၚ်ဒိုက်၊
အိုတ်တုဲယဝ်ဍောၚ်စိုတ် ဒှ်ဟိုတ်ယဲဍဵုဍိုက်။
၂၃။ ကမၠောန်ဂှ်လ္ပထေၚ်သဝ် ချပ်လဝ်ဂှ်လ္ပယှအ်။
ကမၠောန်ဂှ်ထေၚ်သဝ် ဇၟာပ်ကဝ်ဟွံဇၞော်မောဝ်၊
ချပ်လဝ်ဂှ်ယဝ်ယှအ် ဆလအ်ဟွံမံက်ဂတဝ်။
ကွတ်တြုဟ်
ပါန် (၁၀) သာ်
ကွတ်တဲ နဲတြေံနူကဵုဂကူနာနာတအ်ဂှ် တ္ၚဲဏအ် လုပ်လၟိဟ် အာဲကၟာဲယေန်သၞာင်ဂကူတအ်ဂှ်ရ။
သာရဝဏ်နဳတိ
(က)
၂၄။ ကွေတ်မှာလ္ပကေတ် ဒ္ဂေတ်ခိုဟ်လ္ပကၠဟ်။
ကွေတ်မှာယဝ်ကေတ် ဒဒိုက်ဇေတ်ဒးဆဵု၊
ဒဂေတ်ခိုဟ်ယဝ်ကၠဟ် ဒှ်မၞိဟ်ရုန်မဵု။
၂၅။ ကွတ်ခိုဟ်ဒးကေတ်လဝ် ကွတ်သဝ်ဒးပါဲထောံ။
ကွတ်ခိုဟ်ယဝ်ကေတ်လဝ် ဟွံဒးသဝ်အာ၊
ကွတ်သဝ်ယဝ်ပါဲ ဇၟာပ်ဒၞါဲဂွံသံက်သာ။
၂၆။ ကျာ်သြဳဂှ်မၚ်မွဲ စိုတ်ပြဲဂှ်လ္ပဗလး။
ကျာ်သြဳမၚ်မွဲမှ ညးပမၞိဟ်ခိုဟ်၊
စိုတ်ခိုဟ်နွံမှ ဘဝဂတဂွံၜိုဟ်။
ယဝ်ကွေတ်ဗၠေတ် ဒဒိုက်ကေတ်ဟွံမာန်၊
ယဝ်ဒဂေတ်မုတ် ဒးဟုတ်ဇၟာပ်ဌာန်။
၂၈။ ကွေတ်ဒးဍာံပြ သဳလးဒးနွံ။
ယဝ်ကွေတ်ဍာံပြ သောကဗၠးလောဲ၊
ယဝ်သဳလနွံ ဇၟာပ်ဘုံဂွံပြဲ။
၂၉။ ကြံလေဝ်လ္ပကြံကြ ဝဲသၞလေဝ်လ္ပစွံ။
ယဝ်ကြံကြ ဝဲသၞထုဲၜန်၊
ယဝ်စွံဝဲသၞ သောကဒှ်ပၠန်။
၃၀။ ကေတ်လေဝ်ဒးညှာ ကဵုဏာလေဝ်ဒးချိၚ်။
ကေတ်ယဝ်ဟွံညှာ စေတနာညးလီု၊
ကဵုဏာယဝ်ဟွံချိၚ် ဒှ်ဓဝိၚ်စိုတ်လီု။
ကေတ်ဗြဴတုဲဟွံတ္ၚအ်မ္ဂး ဟွံဗၠးဝါတ်ဂါတ်၊
ကေတ်ကၠအ်တုဲဟွံတဵု ဂုဏ်ဖိုလ်ဟွံညာတ်။
၃၂။ ကဵုသၞလ္ပဒက်ဝဲ ကဵုရဲလ္ပတ္ၚံက်စၞာဲ။
ကဵုသၞယဝ်ဒက်ဝဲ ဒဒိုက်ဟဲဟွံမာန်၊
ကဵုရဲယဝ်တ္ၚဲစၞာဲ ဒြပ်လာဲလေၚ်မနာ်။
၃၃။ ကဵုကၠိုဟ် ကဵုဍိုဟ်။
ဟွံကၠိုဟ်တှ်ေ ညးကော်အၚိုက်၊
ဟွံဍိုဟ်တှ်ေ ညးကော်အဝိုက်။
၃၄။ ကွေတ်ခိုဟ်ဒးတီ ဗၠိုက်တၞီဒးကၠိုဟ်။
ကွေတ်ခိုဟ်ယဝ်ဟွံတီ ဒးတ္ၚီဗၠိုက်လၟိုန်၊
ဗၠိုက်တၞီယဝ်ဟွံကၠိုဟ် ဂၠံၚ်ခိုဟ်ဟွံဗိုန်။
၃၅။ ကမၠောန်ခိုဟ်လေဝ်ဒးတ္ၚအ် ရန်တၟံလေဝ်ဒးနွံ။
ကမၠောန်ခိုဟ်ယဝ်တ္ၚဲအ် ဟွံလအ်ဒှ်တသိုက်၊
ရန်တၟံယဝ်နွံမှ ဝိရဳယဟွံလီုလာ်။
၃၆။ ကၠိုဟ်တုဲဒးလွဳ ညဳတုဲဒးကၠောန်။
ကၠိုဟ်တုဲဟွံလွဳ ဒှ်ကၠဵုကဳပုၚ်၊
ညဳတုဲဟွံကၠောန် ကောန်ဂကူဟွံသၠုၚ်။
၃၇။ ကေတ်ကုသဵုတှ်ေသ္ပခမဳ ကေတ်ပါရမဳတှ်ေအေၚ်။
ဟွံကေတ်ကုသဵုယဝ်သ္ပခမဳ ဒှ်ခါခၞဳသာသနာ၊
ကေတ်ပါရမဳယဝ်ဟွံအေၚ် ဒးလေၚ်ဒိုက်အာ။
၃၈။ ကြာန်ကြာန်လ္ပမံၚ် ယံၚ်ယံၚ်လ္ပကၠောန်။
ကြာန်ကြာန်ယဝ်မံၚ် ညးဆံၚ်အဲချဟ်၊
ယံၚ်ယံၚ်ယဝ်ကၠောန် ကမၠောန်ဂှ်လီုပြဟ်။
ကၠးကၠးယဝ်ဟီုဂး ၚုဟ်မးဂလာန်ဒှ်၊
ဒးဒးယဝ်ဖနဏာ ပြာထာဂွံဒယှ်။
၄၀။ ကမ်လေဝ်ဒးခိုဟ် ကၠိုဟ်လေဝ်ဒးကၠိုဟ်။
ယဝ်ကမ်ခိုဟ် ဂွံၜိုဟ်သိုဟ်လောဲ၊
၄၁။ ကေတ်တှ်ေအာတ် ဟွံညာတ်တှ်ေသၟာန်။
ကေတ်ယဝ်ဟွံအာတ် ဒှ်ဝါတ်ညးတၞဟ်၊
ဟွံညာတ်ယဝ်ဟွံသၟာန် ဆဵုမာန်ဟွံဒှ်။
၄၂။ ကၠောန်သီုစေတနာ အာသီုမေတ္တာ။
ကၠောန်သီုစေတနာမ္ဂး ဂွံအံၚ်ဇၞးလောဲ၊
အာသီုမေတ္တာမ္ဂး ဟွံဒးဆဵုဘဲ။
၄၃။ ကဵုသၞလေဝ်လ္ပကြံၚ် ကဵုသမၠီုလေဝ်လ္ပပံၚ်။
ယဝ်ကြံၚ်ကဵုသၞ ဆလအ်ဟွံၜိုဟ်၊
ယဝ်ပံၚ်ကဵုသမၠီု သီုသ္ၚိဟွံခိုဟ်။
၄၄။ ကၠောန်သီုညာဏ် ဂစာန်သီုဇဲ။
သီုညာဏ်ယဝ်ကၠောန် ကမၠောန်တုဲပြဟ်၊
ဂစာန်သီုဇဲ ဂၠိၚ်သ္ၚောဲဟွံဒှ်။
၄၅။ ကဵုညာတ်ဖဵု ကဵုဆဵုဒုဟ်။
ဖဵုဟွံညာတ် စိုတ်ဓါတ်ဍိုန်လျ၊
ဒုဟ်ဟွံဆဵု ရုန်မဵုဇၟာပ်ဘဝ။
၄၆။ ကေတ်တှ်ေလ္ပက္ဍုဟ် လၞုဟ်တှ်ေလ္ပဂွ။
သီုလၞုဟ်သီုဂွ မာနဒှ်ရ။
၄၇။ ကၠောန်ကဵုသောၚ် အခေါၚ်ကဵုကၠိုဟ်။
အခေါၚ်ကၠိုဟ် ဂွံခိုဟ်စမာန်။
၄၈။ ကဵုဍိုဟ် ကဵုကၠိုဟ်။
ဟွံဍိုဟ် ဂၠံၚ်ခိုဟ်ဟၟဲ။
ဟွံကၠိုဟ် ဂွံခိုဟ်ဟွံလောဲ။
၄၉။ ကဵုကၠိုဟ်သဘာဝ မာနကဵုတီ။
သဘာဝဟွံကၠိုဟ် ဂၠံၚ်ခိုဟ်ဟၟဲ၊
မာနဟွံတီ ဒးဗၠိုက်တၞီလောဲ။
၅၀။ ကွာ်ဂၠံၚ်ကဵုတပ် ရပ်လဝ်အဓိဋ္ဌာန်။
ဂၠံၚ်တပ်ယဝ်ကွာ် လီုလာ်ဟွံလောဲ၊
ယဝ်ရပ်အဓိဋ္ဌာန် ဒှ်မာန်လောဲလောဲ။
ကၠောန်စိုတ်ယဝ်ယံၚ် အံၚ်ဇၞးဟွံမာန်၊
ကွာ်ဂၠံၚ်ဟွံနက် ညးဗက်သီုကွာန်။ ။
(ခ)
ခိုဟ်ယဝ်ဟွံဗတောန် ဒးအောန်စိုတ်ဇၟာပ်ဒၞာဲ၊
ဂျိုၚ်မံၚ်ယဝ်ဟွံကၠောန် ဒှ်ကောန်မၞိဟ်ဟွံဆာဲ။
၅၃။ ချပ်ၜိုဟ်ၜိုဟ် ကၠောန်ခိုဟ်ခိုဟ်။
ယဝ်ချပ်ၜိုဟ်ၜိုဟ် ကသပ်ခိုဟ်ဒှ်လောဲ၊
ယဝ်ကၠောန်ခိုဟ်ခိုဟ် ညးအိုဟ်တၟိုဟ်ဟွံဖဲ။
၅၄။ ချိုတ်လေဝ်လ္ပဂွိၚ် အခိၚ်လေဝ်လ္ပဖအိုတ်။
ချိုတ်ယဝ်ဂွိၚ်မ္ဂး စိုတ်ဒးလီုလာဲ၊
အခိၚ်ယဝ်ဖအိုတ် ကြဴစိုတ်ဒှ်ဒဒိုက်။
၅၅။ ခိုဟ်မ္ဂးအေၚ်ဒုၚ် ပြဲမ္ဂးလျုၚ်ဇြုၚ်သ္ဍိုက်။
ခိုဟ်မံၚ်ယဝ်ဟွံအေၚ်ဒုၚ် တုပ်ညံၚ်ၜုၚ်ဖျေံအပါဲ၊
ပြဲဂှ်ယဝ်ဟွံဇြုၚ်သ္ဍိုက် တုပ်ညံၚ်ယိုက်ဖျေံနရက်။
၅၆။ ခိုဟ်မ္ဂးလ္ပထေဲထုတ် ညးယုတ်လ္ပပံၚ်။
ခိုဟ်မံၚ်ယဝ်ထေဲထုတ် ညံၚ်ပြိုက်စုတ်လ္ၚပၟတ်၊
ညးယုတ်ယဝ်ပံၚ် အရာဂၠံၚ်ဟွံဒးနှောတ်။
၅၇။ ခိုဟ်ပြဲဂှ်ရန်တၟံ ဟွံဒးကအ်ဂှ်လ္ပစ။
ခိုဟ်ပြဲယဝ်ရန်တၟံ ဟွံလအ်ဂွံသၠုၚ်ပြဲ၊
ဟွံဒးကအ်ဟွံစမ္ဂး သွက်ဒးမှာဟွံမွဲ။
၅၈။ ခါဂွံလ္ပမိပ်စိုတ် ခါအိုတ်လ္ပဍောတ်စိုတ်။
ခါဂွံယဝ်မိပ် ဒှ်ဟိုတ်မာနသၠုၚ်လောဲ၊
ခါအိုတ်ယဝ်ဍောတ်စိုတ် ၜိုတ်ချိုတ်ဒဒိုက်ဟွံဟဲ။
၅၉။ ချပ်လ္ပကဵုမှာ ဖန်ဏာလ္ပကဵုဗၠေတ်။
ချပ်ယဝ်ရမှာ ဂၠံၚ်သာတိုန်ဟွံမွဲ၊
ဖန်ဏာယဝ်ရဗၠေတ် ညးကေတ်စဟွံမွဲ။
ချပ်ယဝ်ဟွံယှအ် ဟွံလအ်ကၠေၚ်ဍဟ်လှဲ၊
ရန်တၟံယဝ်သၠုၚ်ပြဲ ပွယုတ်မွဲဒှ်ဟွံလောဲ။
၆၁။ ချပ်ဗစာတုဲဟီု ရံၚ်အစောမ်တုဲကြီု။
ယဝ်ဟီုဟွံချပ်ဗစာ ဗၠေတ်မှာဒှ်ဂၠိုၚ်၊
ဟွံရံၚ်အစောမ်တုဲယဝ်ဟီု ဒှ်သမၠီုရိုၚ်ရိုၚ်။
၆၂။ ချိုတ်မှထောံလွဳ ပေၚ်ဇဳမှဒေါံ ။
ဟွံချိုတ်ဏီထောံလွဳမ္ဂး ကြဴဒးဆဵုကျာတ်၊
ဟွံပေၚ်ဇဳဒေါံမ္ဂး ကြဴဒးဝါတ်ဂါတ်။
၆၃။ ချပ်လေဝ်သီုညာဏ် ဟီုဂလာန်လေဝ်သီုသတိ။
ယဝ်ချပ်သီုညာဏ် ဒှ်မာန်တုဲပြဟ်၊
ယဝ်ဟီုဂလာန်သီုသတိ ကလိဂွံဒယှ်တှ်။
၆၄။ ခါကၠောန်ဗီုဍိုက် ခါနွံပၟိက်ဗီုဨကရာဇ်။
ကၠောန်ဗီုဍိက်မှ အတိုၚ်ပၟိက်ဍိုက်ပေၚ်၊
နွံပၟိက်ဗီုဨကရာဇ်မှ လညာတ်ပြဲဗၠးလေၚ်။
၆၅။ ခိုဟ်ဂှ်ကၠောန်မှ ဍာံပြဂှ်သ္ပမှ ။
ခိုဟ်ဂှ်ကၠောန်မှ ထာဝရၜိုဟ်သြိုဟ်၊
ဍာံပြဂှ်သ္ပမှ ဘဝဂတဂွံခိုဟ်။
၆၆။ အခိၚ်သောၚ်ဂှ်ချပ် ပွတပ်ဂှ်ကၠောန်။
အခိၚ်သောၚ်ယဝ်ချပ် လညာတ်တပ်ဒှ်လောဲ၊
ပွတပ်ယဝ်ကၠောန် ဂွံစောန်ဂွံပြဲ။
၆၇။ ခိုဟ်ဂှ်လ္ပခဍန် ဒၞါဲဗဒန်ဂှ်လ္ပဟီု။
ခိုဟ်ဂှ်ယဝ်ခဍန် ဒုဟ်ဒန်ဟွံဗၠး၊
ဒၞာဲဗဒန်ယဝ်ဟီု မိတ်လီုပြးဇး။
ဟွံကၠိုဟ်အခေတ် ၜေတ်ညးဟွံမာန်၊
အခိၚ်ခိုဟ်ဟွံတီ ဗၠိုက်တၞီဒှ်ကြာန်။
၆၉။ ခိုဟ်ကေတ် ဗၠေတ်ပါဲ။
ခိုဟ်ကေတ်မဂး ဗၠးသောကလောဲ၊
ဗၠေတ်ပါဲမဂး ဟွံဒးစုတ်စောဲ။
၇၀။ ခိုဟ်ဂှ်ဂၠါဲ ဟွံခိုဟ်ဂှ်ပါဲ။
ဟွံခိုဟ်ပါဲမှ သောကဗၠး ။  ။
(ဂ)
၇၁။ ဂွံတုဲကဵုဒှ်ၚုဟ် ဘဝလၞုဟ်လ္ပကဵုဒှ်။
ဂွံတုဲၚုဟ်ဟွံဒှ် တုပ်သၟဟ်တဲပိုတ်ပိုတ်၊
ဘဝလၞုဟ်ယဝ်ဒှ် တုပ်သၟဟ်မၞိဟ်ချိုတ်ချိုတ်။
၇၂။ ဂုဏ်ညးဂှ်ဟီုညိ၊ ဝါသနာဗျိဂှ်ဖအောန်။
ယဝ်ဟီုဂုဏ်ညး ညးဒးသ္ဍိုက်ဆာန်၊
ဝါသနာဗျိယဝ်ဖအောန် ကောန်နွံဇြဟာန်။
၇၃။ ဂုဏ်စဒ္ဂေတ်လီု ဂုဏ်ဓီုစိုတ်လ္ပကြာန်။
ဂုဏ်စယဝ်ဒ္ဂေတ်လီု မၞိဟ်ဒိုဟ်ဓီုညးကော်၊
ဂုဏ်ဓီုယဝ်စိုတ်ကြာန် အ္စာဟွံဆာန်ဒှ်ဒဒိုက်ဇၞော်။
၇၄။ ဂုဏ်ပါၚ်လ္ပကဵုဂြက် ဂုဏ်ပၟက်လ္ပဒှ်သၞ။
ဂုဏ်ပါၚ်ယဝ်ဂြက် ညံၚ်ရေက်ထေက်ဝေၚ်ပါၚ်၊
ဂုဏ်ဗၟက်ယဝ်ဒှ်သၞ ညံၚ်သွခိုဟ်ဒးအိက်စာၚ်။
၇၅။ ဂတကွးလ္ပဂြိုၚ်ထတ် ဟွံဂွံစမ်ၜတ်လ္ပဒေါန်။
ဂတကွးယဝ်ဂြိုၚ်ထတ် ဇြဟတ်ဂျိဟွံကာန်၊
ဟွံဂွံစမ်ၜတ်ယဝ်ဒေါန် ခါလောန်နုက်ဝါတ်။
၇၆။ ဂုဏ်ပါၚ်လ္ပကဵုက္ဍုဟ် ဂုဏ်လၞုဟ်လ္ပကဵုဝါတ်။
ဂုဏ်ပါၚ်ယဝ်ညးက္ဍုဟ် ဟွံဗၠးဒုဟ်ဒန်၊
၇၇။ ဂုဏ်စလ္ပကဵုယဲ ဂုဏ်စောဲလ္ပစံၚ်တူ။
ဂုဏ်စယဝ်ယဲ ဒှ်နယ်သမၠီုယုတ်၊
ဂုဏ်စောဲဒးစံၚ်တူ ကော်ခဴမၞိဟ်ဂြုတ်ဂြုတ်။
၇၈။ ဂၠာဲကဵုဂွံလေပ် ဂွံတုဲဒေပ်ကဵုဒး။
ယဝ်ဂၠာဲဟွံလေပ်မ္ဂး ဂွံဗၠးဒဒိုက်ဝါတ်၊
ဂွံတုဲယဝ်ဒေပ်ဟွံဒး ညးဂးမၞိဟ်ဝိုက်ဝိုက်။
၇၉။ ဂလာန်ယာဲတလ္ပစး သ္ပကွးလ္ပလၞုဟ်။
ဂလာန်ယာဲတယဝ်စး ဒဒိုက်သၟးဒးဆဵု၊
သ္ပကွးယဝ်လၞုဟ် ဘဝလၟုဟ်ဟွံဒှ်မ္ၚဵု။
၈၀။ ဂကူဂှ်လ္ပကဵုကၠာဲ မၞိဟ်စိုတ်ဆာဲဂှ်လ္ပကၠဟ်။
ဂကူယဝ်ကၠာဲ ဂွံဆာဲတိုန်ဝါတ်သန်၊
မၞိဟ်စိုတ်ဆာဲယဝ်ကၠဟ် ဂၠံၚ်ခိုဟ်ဂှ်ကၠေံဗ္ဒန်။
၈၁။ ဂုဏ်ထေဲလ္ပကဵုလေၚ် ဂုဏ်ပၠေၚ်လ္ပကဵုဝါတ်။
ဂုဏ်ထေဲယဝ်လေၚ် ဂွံကလေၚ်ပေၚ်ဝါတ်ပၠန်၊
ဂုဏ်ပၠေၚ်ယဝ်ဝါတ် ဒှ်မၞိဟ်လညာတ်ဍန်။
၈၂။ ဂုဏ်ကျာ်လေဝ်ပၟဝ် ဂုဏ်ဓရ်လေဝ်ဗက်ဗၞုဟ်။
ယဝ်ပၟဝ်ဂုဏ်ကျာ် ဂၠိုၚ်သာ်ဂွံဖိုလ်မာန်၊
ယဝ်ဗက်ဗၞုဟ်ဂုဏ်ဓရ် ဍုၚ်သွဝ်ဂွံစိုပ်မာန်။
၈၃။ ဂလာန်မိမလ္ပကၠဟ် ကာတ်မြဟ်လ္ပဟီု၊
ဂလာန်မိမယဝ်ကၠဟ် ဂွံဒှ်တသိုက်ဝါတ်၊
ကာတ်မြဟ်ယဝ်ဟီု အိုတ်သီုဒးကျာတ်။
၈၄။ ဂုဏ်သအေတ်လ္ပဝါတ် ဂုဏ်ကျာတ်လ္ပကြံ။
ဂုဏ်သအေတ်ယဝ်ဝါတ် ဒှ်မၞိဟ်လညာတ်ဍန်၊
ဂုဏ်ကျာတ်ယဝ်ကြံ မကမ်စိုပ်ဗုၚ်ပၠန်။
၈၅။ ဂၠာဲဒြပ်လ္ပစွံမနာ် ဂၠာဲဇြဟာန်လ္ပထ္ၜးဒြပ်။
ဂၠာဲဒြပ်ယဝ်စွံမာန် ပိုန်ဟာန်ဒှ်ဝါတ်၊
ဂၠာဲဇြဟာန်ယဝ်ထ္ၜးဒြပ် အတိုၚ်ချပ်ဒှ်ဝါတ်။
၈၆။ ဂံၚ်လေဝ်လ္ပဂံၚ် ယံၚ်လေဝ်လ္ပယံၚ်။
ဂံၚ်မံၚ်တွဵု ဒတုဲဖိုလ်လေၚ်၊
ယံၚ်မံၚ်တွဵု တ္ၚဲလဵုဟွံပေၚ်။
၈၇။ ဂုဏ်လွဳလ္ပမှာ ဂုဏ်အာလ္ပဒှ်ဒုဟ်။
ဂုဏ်လွဳယဝ်မှာ ဒှ်မၞိဟ်ပညာအောန်၊
၈၈။ ဂုဏ်ဒြပ်လ္ပညးက္ဍုဟ် ဂုဏ်လၞုဟ်လ္ပလေၚ်ဒိုက်။
ဂုဏ်ဒြပ်ယဝ်ညးဍုဟ် ၚုဟ်မးဒြပ်အောန်၊
ဂုဏ်လၞုဟ်ယဝ်လေၚ်ဒိုက် ဒှ်မၞိဟ်ၚိုက်လောန်။
၈၉။ ဂုဏ်ညးလ္ပတၠိၚ် ဓဝိၚ်ညးလ္ပကေတ်။
ဓဝိၚ်ညးယဝ်ကေတ်မံၚ်ၜေတ်ဒၟံၚ်တွဵု။
၉၀။ ဂုဏ်ဟီုလ္ပဆာန် ဂုဏ်ဌာန်လ္ပပြး။
ဂုဏ်ဟီုယဝ်ဆာန် ဇြဟာန်ဇေတ်ဟွံဒှ်၊
ဂုဏ်ဌာန်ယဝ်ပြး မၞိဟ်ကၠးဟွံဒှ်။
၉၁။ ဂုဏ်ကုသိုလ်လ္ပလေၚ် ဂုဏ်အေၚ်လ္ပဒှ်သၞ။
ဂုဏ်ကုသဵုယဝ်လေၚ် ဒှ်ပၠေၚ်ဇကု၊
ဂုဏ်အေၚ်ယဝ်ဒှ်သၞ ဒှ်မၞိဟ်အအ ။
၉၂။ ဂုဏ်လေၚ်ဒးကၠိုဟ် ဂုဏ်ခိုဟ်ဒးတီ။
ဂုဏ်လေၚ်ယဝ်ကၠိုဟ် မၞိဟ်ဂှ်ခိုဟ်ဟွံမာန်၊
ဂုဏ်ခိုဟ်ယဝ်ဟွံတီ မွဲတ္ၚဲတ္ၚီဗၠိုက်မာန်။
၉၃။ ဂုဏ်သြန်လ္ပဆာန် ဂုဏ်ဌာန်လ္ပဍုဟ်။
ဂုဏ်သြန်ယဝ်ဆာန် ကြဴကြာန်ဒှ်ဂွံ၊
ဂုဏ်ဌာန်ယဝ်ဍုဟ် မံၚ်သၟးဒုဟ်ဂွံ။
၉၄။ ဂုဏ်ပါၚ်လ္ပဒှ်ဒုဟ် ဂုဏ်က္ဍုဟ်ဒြပ်လ္ပလေၚ်။
ဂုဏ်ပါၚ်ယဝ်ဒှ်ဒုဟ် ဒှ်ပါၚ်ၚုဟ်ဟွံမဲ၊
ဂုဏ်က္ဍုဟ်ယဝ်ဒြပ်လေၚ် ဒှ်ပၠေၚ်ဇကုမွဲ။
၉၅။ ဂၠံၚ်ခိုဟ်ဂှ်ကေတ် ဂၠံၚ်ဗၠေတ်ဂှ်ပါဲ။
ဂၠံၚ်ခိုဟ်ယဝ်ကေတ် တသိုက်ဇေတ်ဒှ်မာန်၊
ဂၠံၚ်ဗၠေတ်ယဝ်ပါဲ ဂွံဆာဲဇၟာပ်ဌာန်။
၉၆။ ဂုဏ်ယာဲလေဝ်လ္ပပါဲ ဂုဏ်အာဲလေဝ်လ္ပဓဇန်။
ဂုဏ်ယာဲယဝ်ပါဲ အန္တရာယ်ကၠုၚ်စိုပ်၊
ဂုဏ်ယာဲယွံဓဇန် လညာတ်ဍန်ဟွံတပ်။
၉၇။ ဂုဏ်ပါၚ်ကအ်လ္ပပိုတ် ဂုဏ်စိုတ်လ္ပဍောၚ်။
ဂုဏ်ပါၚ်ယဝ်ကအ်ပိုတ် ဒှ်မၞိဟ်အိုတ်ဍာ်၊
ဂုဏ်စိုတ်ယဝ်ဍောၚ် အခေါၚ်ဇၞော်မောဝ်လီုလာ်။
ဂုဏ်ဝါတ်ယဝ်ဒှ်ဝဲ ညးမွဲဟွံရီုဗၚ်၊
ဂုဏ်လောဲယဝ်ကျာတ် ၜိုတ်ဝါတ်ဒှ်ဟွံဒှ်ဟေၚ်။
၉၉။ ဂုဏ်ဒါန်လေဝ်ဒးကၠိုဟ် ဂုဏ်ခိုဟ်လေဝ်ဒးတီ။
ဟွံကၠိုဟ်ဂုဏ်ဒါန် ပိုန်ဟာန်ဒးဝါတ်ပၠန်၊
ဂုဏ်ခိုဟ်ဟွံတီ ဒးတၞီဗၠိုက်ဨကန်။
၁၀၀။ ဂုဏ်မသလ္ပကဵုဟုတ် ဂုဏ်ယုတ်လ္ပကဵုဒိုက်။
ဂုဏ်မသယဝ်ဟုတ် ၜိုတ်ခဒုတ်ဟွံပြဲ၊
ဂုဏ်ယုတ်ယဝ်ဒိုက် တသိုက်ဆဵုဟွံလောဲ။
၁၀၁။ ဂုဏ်ညးဒးကျောဝ် ဂုဏ်တၞောဝ်ဒးရံၚ်။
ဂုဏ်ညးယဝ်ကျောဝ် ဂွံဇၞော်မောဝ်၊
ဂုဏ်တၞောဝ်ယဝ်ရံၚ် ဂၠံၚ်ယုတ်ဟွံလၟောဝ်။
၁၀၂။ ဂုဏ်ဒြဟ်လ္ပလေၚ် ဂုဏ်ပၠေၚ်လ္ပဝါတ်။
ဂုဏ်ဒြပ်ယဝ်လေၚ် ဒှ်မၞိဟ်ဟွံပေၚ်အှ်ေ၊
ဂုဏ်ပၠေၚ်ယဝ်ဝါတ် ကောန်ဇာတ်ဟွံရှ်ေသှ်ေ။
၁၀၃။ ဂုဏ်စလ္ပဒးဒုဟ် ဂုဏ်လၞုဟ်လ္ပဒှ်ဝဲ။
ဂုဏ်စယဝ်ဒးဒုဟ် ခေတ်လၟုဟ်မၞိဟ်ယုတ်အိုတ်၊
ဂုဏ်လၞုဟ်ယဝ်ဒှ်ဝဲ ဟွံသၠုၚ်ပြဲစဵုချိုတ်။
၁၀၄။ ဂၠံၚ်လီုလေဝ်ဒးထဗ မာနလေဝ်ဒးပါဲ။
ယဝ်ဟွံထဗဂၠံၚ်လီု ဟောမ်ဗြီုသီုဂကူ၊
ယဝ်ဟွံပါဲမာန် ဒးထဗစံၚ်တူ။
၁၀၅။ ဂုဏ်ပါၚ်ကဵုရာၚ်ဆာဲ ဂုဏ်သဟာဲကဵုဇၞော်မောဝ်။
ဂုဏ်ပါၚ်ရာၚ်ဆာဲမှ ဝဲသၞလလမ်၊
၁၀၆။ ဂုဏ်ဍေံလ္ပကဵုဂြုဲ ဂုဏ်ထုဲလ္ပကဵုချိုတ်။
ဂုဏ်ဍေံယဝ်ဂြုဲမ္ဂး မံၚ်သၟးဒးယုတ်သဝ်၊
ဂကူယိုက်ဒိုက်မှ ပ္ဍဲလိုက်ဇၞော်မောဝ်၊
အခိုက်မၚ်မွဲမှ သ္ပမၞိဟ်ဆာဲဂေါဝ်။
၁၀၈။ ဂုဏ်ဒြပ်လ္ပပြးဆာဲ ဂုဏ်အာဲလ္ပဒှ်သၞ။
ဂုဏ်ဒြပ်ပြးဆာဲမ္ဂး မၞိဟ်မှးဟွံဒှ်၊
ဂုဏ်အာဲဒှ်သၞမ္ဂး ဟွံဗၠးဗျိညးတၞဟ်။
၁၀၉။ ဂုဏ်ညးလ္ပပလီု လဟီုညးလ္ပဆေဝ်တာ။
ဂုဏ်ညးယဝ်ပလီု ဒှ်သမၠီုယုတ်၊
လဟီုညးယဝ်ဆေဝ်တာ မေတ္တာညးဟုတ်။
၁၁၀။ ဂုဏ်ဆာန်လ်ပကဵုချိုတ် ဂုဏ်စိုတ်လ္ပကဵုကြအ်။
ဂုဏ်ဆာန်ယဝ်ချိုတ်မ္ဂး ၚုဟ်မးဟွံမဲ၊
ဂုဏ်စိုတ်ယဝ်ကြအ်မ္ဂး ဂွံဗၠးဟွံလောဲ။
၁၁၁။ ဂၠာဲကဵုလေပ် ဂိုၚ်ဒေပ်ကဵုဒး။
ဂၠာဲဟွံလေပ်မ္ဂး ဟွံဗၠးဒဒိုတ်ဝါတ်၊
ဂိုၚ်ဒေပ်ဟွံဒးမ္ဂး ဟွံလအ်ဒးကျာတ်။
၁၁၂။ ဂၠာဲကဵုဆဵု ရံၚ်ဗဵုကဵုညာတ်။
ဂၠာဲယဝ်ဟွံဆဵု ဟွံပြေစိုတ်ဍောၚ်၊
ရံၚ်ဗဵုယဝ်ဟွံညာတ် မံၚ်ကျာတ်ဟွံသောၚ်။
၁၁၃။ ဂုဏ်ဒြပ်လ္ပကဵုဟုတ် ဂုဏ်ယုတ်လ္ပကဵုချိုတ်။
ဂုဏ်ဒြပ်ယဝ်ဟုတ် မၞိဟ်ယုတ်ဟွံမှး၊
ဂုဏ်ယုတ်ယဝ်ချိုတ် ဒဒိုစိုတ်ဟွံဗၠး။
၁၁၄။ ဂုဏ်ပြိုၚ်လ္ပချိုတ် ဂုဏ်အိုတ်လ္ပယုတ်သဝ်။
ဂုဏ်ပြိုၚ်ယဝ်ချိုတ် ဒှ်ဟိုတ်စိုပ်အပါဲ၊
ဂုဏ်အိုတ်ယဝ်ယုတ်သဝ် ဇၟာပ်ကဝ်ဟွံဆာဲ။
ဂွံပညာတုဲယဝ်ဟွံကၠောန် ဒှ်ကောန်မၞိဟ်ဝိုက်၊
ဂွံကောန်ယဝ်ဟွံဝေတ် ဒးဂေတ်လီုလာ်။
၁၁၆။ ဂၠံၚ်ခိုဟ်ဂှ်အာ ဂၠံၚ်မှာဂှ်ဒေါံ။
ဂၠံၚ်ခိုဟ်ဂှ်အာ ဟွံမှာတွဵုရ၊
ဂၠံၚ်မှာဒေါံမ္ဂး ဂွံဗၠးသောက။
ဂိုဏ်ှ်ယဝ်စောဲဂၠိုၚ် ဒှ်ဂရိုၚ်သပ္ပရိုဟ်၊
နာမ်မြိုၚ်ဂှ်ယဝ်ထေၚ်ဇၞော် ဒှ်ဗော်ညးဟွံကၠိုဟ်။
၁၁၈။ ဂုဏ်ဂိုဏ်လ္ပလီုလာ် ဂုဏ်အခိုက်လ္ပယောၚ်ယာ။
ဂုဏ်ဂိုဏ်ယဝ်လိုလာ် ဂကူဗၠိုက်အိုတ်၊
၁၁၉။ ဂုဏ်နွံဂှ်ထိၚ် ထဝိၚ်ခိုဟ်ဂှ်စွံ။
ဂုဏ်နွံဂှ်ယဝ်ဟွံထိၚ် ဇၟာပ်အခိၚ်ဟွံမဲဖိုလ်၊
ထဝိၚ်ခိုဟ်ယဝ်ဟွံစွံ ညံၚ်ထောံဖျေံဂုဏ်ဖိုလ်။
၁၂၀။ ဂုဏ်တ္ၚံက်လ္ပကဵုလေၚ် ဂုဏ်ပၠေၚ်လ္ပကဵုကျာတ်။
ဂုဏ်တ္ၚံက်ယဝ်လေၚ် မၞိဟ်ပၠေၚ်ဂကူရ၊
ဂုဏ်ပၠေၚ်ယဝ်ကျာတ် မၞိဟ်မာတ်တသိုက်ရ။
၁၂၁။ ဂုဏ်ထေၚ်လ္ပကျာတ် ဂုဏ်အာတ်လ္ပက္ဍုဟ်။
ဂုဏ်ထေၚ်ယဝ်ကျာတ် ဒှ်လညာတ်ဍန်၊
ဂုဏ်အာတ်ယဝ်က္ဍုဟ် ဘဝလၟုဟ်ဒးကၠိခန်။
၁၂၂။ ဂၠံၚ်ဒးတှ်ေဗကန် အခိၚ်တန်တှ်ေရာန်။
ဂၠံၚ်ဒးယဝ်ဗကန် ဒုဟ်ဒဏ်ဟွံလောန်၊
အခိၚ်တန်ယဝ်ရာန် ပိုန်ဟာန်အိုတ်အောန်။
၁၂၃။ ဂုဏ်လေပ်လ္ပကျာတ် ဂုဏ်ညာတ်လ္ပဒှ်ဝဲ။
ဂုဏ်လေပ်ယဝ်ကျာတ် ဒှ်လညာတ်ဍန်၊
ဂုဏ်ညာတ်ယဝ်ဒှ်ဝဲ ဂုဏ်ပရဲဟွံတန်။
၁၂၄။ ဂုဏ်ကွာန်လ္ပတၠိၚ် ဂုဏ်သၟိၚ်လ္ပကၠဟ်။
ယဝ်တၠိၚ်ဂုဏ်ကွာန် မၞိဟ်ဆာန်ယာဲဟွံသေၚ်၊
ယဝ်ကၠဟ်ဂုဏ်သၟိၚ် ထဝိၚ်ဒးဆဵုဟေၚ်။
၁၂၅။ ဂတမၞိဟ်လ္ပဒေါန် ဂတကောန်လ္ပရိုၚ်။
ဂတမၞိဟ်ယဝ်ဒေါန် ၚုဟ်ကောန်စှ်ေအိုတ်၊
ဂတကောန်ယဝ်ရိုၚ် ယေန်သၞာၚ်လီုအိုတ်။
၁၂၆။ ဂုဏ်ဝါတ်ပလီုလာ် ဂုဏ်သိုက်စိုတ်ပသၠုၚ်။
ဂုဏ်ဝါတ်ယဝ်လီုလာ် ဂၠိုၚ်သာ်ဒှ်အန္တရာယ်၊
ဂုဏ်သိုက်ယဝ်သၠုၚ် ညံၚ်ၜုၚ်ဖျေံအပါဲ။
၁၂၇။ ဂုဏ်ချိၚ်လ္ပယောၚ် ဂုဏ်အခေါၚ်ပလီု။
ဂုဏ်အခေါၚ်ယဝ်လီု ဒှ်မၞိဟ်ဓီုဝိုက်။
၁၂၈။ ဂုဏ်ဗြဴပလီု ဂုဏ်လမျီုပယုတ်။
ယဝ်လီုဂုဏ်ဗြဴ ညးလဴဒုဟ်ပေၚ်ကွာန်၊
ဂုဏ်လမျီုယဝ်ယုတ် ဒးဟုတ်ဇၟာပ်ဌာန်။
၁၂၉။ ဂုဏ်ပတှ်ေပလေၚ် ဂုဏ်အေၚ်ပလီု။
ဂုဏ်ပတှ်ေယဝ်လေၚ် ဂွံပေၚ်ပၠန်ဟွံလောဲ၊
ဂုဏ်အေၚ်ယဝ်လီု အရီုဗၚ်ဟၟဲ။
၁၃၀။ ဂုဏ်နွံတှ်ေဆာန် ပံၚ်မာန်တှ်ေကေတ်။
ဂုဏ်နွံယဝ်ဆာန် ကြာန်ဍေံဟွံဒှ်၊
ပံၚ်မာန်ယဝ်ကေတ် သၞဇေတ်ဟွံဒှ်။
၁၃၁။ ဂုဏ်အဝဵုပလီု ဂုဏ်လမျီုပယုတ်။
ဂုဏ်အဝဵုယဝ်လီု မၞိဟ်ရီုဟၟဲ၊
ဂုဏ်လမျီုယဝ်ယုတ် ဒးဟုတ်လောဲ။
၁၃၂။ ဂွံအခေါၚ်ပကြာန် ဂွံဌာန်ပလီု။
ဂွံအခေါၚ်ယဝ်ကြာန် မၞိဟ်ဆာန်ဟၟဲ၊
ဂွံဌာန်ယဝ်လီု သမၠီုဟွံတီဂုဏ်ပြဲ။
၁၃၃။ ဂွံအဝဵုဂွံဒှ်မ္ၚဵု ဂွံဆဵုကဵုဒှ်ဂုဏ်။
ဂွံအဝဵုဟွံဒှ်မ္ၚဵုမ္ဂး ဟွံဗၠးဂရိုဟ်ညး၊
ဂွံဆဵုဂုဏ်ဟွံဒှ် ဗျဟ်လောန်ညးဂး။
၁၃၄။ ဂုဏ်သြန်သၞောဝ်ပလီု ဂုဏ်အာရီုပဒှ်သၞ။
သြန်ပလီုသၞောဝ် ဟွံဇၞော်မောဝ်၊
ရီုဒှ်သၞ ပွဂှ်ဟွံဂပ်ဂေါဝ်။
ဟွံဆဵုဂုဏ် ရုန်မဵုလောဲ၊
ဟွံဆဵုဒဒိုက် တသိုက်ဇမ္ၚောဲ။
ဂွံဒှ်ဖဵုမဂး ဒှ်ဒြပ်ဗၠးဝဲ၊
သၠးဒှ်ဂုဏ်မဂး ၚုဟ်မးသၠုၚ်ပြဲ။ ။
(ဃ)
၁၃၇။ ဃောညးထေဲလ္ပဟီုဒုဟ် ဃောညးလၞုဟ်လ္ပစကာ။
ဃောညးထေဲယဝ်ဟီုဒဟ် ဒှ်ဂဍုဟ်လောဲသွာ၊
ဃောညးလၞုဟ်ယဝ်စကာ ယံၚ်လောဲသွာ။
၁၃၈။ ဃရေက်ဃရေက်လ္ပချပ် အတိုၚ်ချပ်လ္ပဟီုဖအိုတ်။
ယဝ်ချပ်ဃရေက် ဟွံဇြိုဟ်နက်ရ၊
အတိုၚ်ချပ်ယဝ်ဟီုဖအိုတ် ဒှ်ဟိုတ်လီုလောဲရ။
၁၃၉။ ဃောဒိုက်ဒးဟေန်ဆာဲ ဃောဂၠာဲဒးအေၚ်။
ဃောဒိုက်ဟွံဟေၚ်ဆာဲ ဇၟာပ်ဒၞာဲဒးဍောၚ်ၜိုတ်၊
ဃောဲဂၠာဲဟွံအေၚ် ဟွံပေၚ်စဵုချိုတ်။
၁၄၀။ ဃောဆာန်ဂှ်ဝေတ် ဃောဗၠေတ်ဂှ်ဟီုထၜး။
ဃောဆာန်ယဝ်ဝေတ် ဍေံကေတ်စလောဲ၊
ဃောဗၠေတ်ယဝ်ဟီုထ္ၜး ဍေံသေၚ်ကၠးလောဲ။
၁၄၁။ ဃောကၠောန်လ္ပရံၚ်ဒုဟ် ဃောဍုဟ်လ္ပတက်ကျာ။
ဃောကၠောန်ယဝ်ရံၚ်ဒုဟ် စိုတ်လၞုဟ်ဂွံဒၞါဲ၊
ဃောဍုဟ်ယဝ်တက်ကျာ ရေဝ်မှာဒှ်အန္တရာယ်။
၁၄၂။ ဃောခိုဟ်လ္ပယုတ် ဃောဟုတ်လ္ပကြာန်။
ဃောခိုဟ်ယဝ်ယုတ် ကျာ်သြဳဟုတ်ပၠိုတ်၊
ဃောဟုတ်ယဝ်ကြာန် ညးကွာန်ဂစိုတ်။ ။
(ၚ)
၁၄၃။ ၚုဟ်မးဘဝကဵုဂွံကၠိုဟ် သပ္ပရိုဟ်ဂှ်နိဿဲ။
သပ္ပရိုဟ်ယဝ်နိဿဲ မွဲတ္ၚဲဂွံခိုဟ်ပြဲ။ ။
(စ)
၁၄၄။ စကဵုဒှ်ဖိုလ် မံၚ်ကဵုညးဆာန်။
စယဝ်ဒှ်ဖိုလ် တ္ၚဲလဵုဟွံဒးယဲ၊
ယဝ်မံၚ်ကဵုညးဆာန် မၞိဟ်သ္ပာန်ကဵုဇကုဟွံမွဲ။
၁၄၅။ စိုတ်ကဵုထတ် ဇြဟတ်ကဵုနွံ။
ယဝ်စိုတ်ထဝ်မ္ဂး ဟွံဒးဟီုဂၠိုၚ်၊
ယဝ်ဇြဟတ်နွံမ္ဂး ကၠောန်ဂွံၚုဟ်ဂၠိၚ်။
၁၄၆။ စိုတ်လေဝ်လ္ပကဵုကၠိ မံၚ်ပ္ဍဲသ္ၚိလေဝ်ဓရ်ကဵုနွံ။
ယဝ်စိုတ်ကၠိ ကသပ်တၟိဒှ်ဟွံလောဲ၊
မံၚ်ပ္ဍဲသ္ၚိယဝ်ဓရ်ဟွံမဲ ဂြဲဂြက်ဒှ်သၞဝဲ။
၁၄၇။ စိုတ်ကဵုဂွံတန် ကၠောန်ပၠန်ကဵုဒးရး။
စိုတ်ယဝ်ဟွံတန် ဒှ်လက်သန်မၞိဟ်ဟွံမာန်စိုတ်၊
ယဝ်ကၠောန်ဟွံဒးရး ညးဟွံဒးစိုတ်။
၁၄၈။ စိုတ်လေဝ်ကဵုတပ်တး သၟးသၟးလေဝ်လ္ပမံၚ်။
သၟးသၟးယဝ်မံၚ်မ္ဂး ကြဴဒးဆဵုဒဒိုက်ရ။
၁၄၉။ စလ္ပကဵုလောန်ကာဲ စိုတ်စၞာဲလ္ပစွံ။
စယဝ်လောန်ကာဲ အန္တာယ်ဒှ်ဍာံရ၊
ယဝ်စွံစိုတ်စၞာဲ ဂွံဆာဲတိုန်ဝါတ်ရ။
၁၅၀။ စိုတ်ဟွံမဲမ္ဂးလ္ပကၠောန် ညးဒေါန်မ္ဂးလ္ပဂိ။
စိုတ်ဟွံမဲယဝ်ကၠောန် ကမၠောန်ဂှ်ဟွံအံၚ်၊
ညးဒေါန်ယဝ်ဂိ ညံၚ်သုၚ်ဂျိစိုတ်ဒးစံၚ်။
၁၅၁။ စလေဝ်ဒးဗစာ မှာလေဝ်ဒးပဠေဝ်။
စယဝ်ဟွံဗစာ မှာလောန်တှ်ေချိုတ်၊
မှာဒၟံၚ်ဟွံပဠေဝ်မ္ဂး ဟွံဒးစဵုကဵုချိုတ်။
၁၅၂။ စိုတ်လ္ပကဵုၜတ် ပ္ဍဲကွတ်လ္ပထေၚ်သောဲ။
ယဝ်စိုတ်ၜတ် ဇြဟတ်ဍိုန်ဒှ်၊
ပ္ဍဲကွတ်ထေၚ်သောဲ လွဳမွဲအေဲကှ်။
၁၅၃။ စိုတ်လ္ပကဵုပြဟ် ၜိုတ်ဒှ်ဂှ်ဟီု။
ယဝ်စိုတ်ပြဟ် ကြဴဒှ်ဂမ်တူ၊
ၜိုတ်ဒှ်ယဝ်ဟီုမ္ဂး ဟွံဒးစံၚ်တူ။
၁၅၄။ စိုတ်လ္ပကြာန် ဂလာန်လ္ပကာတ်။
ယဝ်စိုတ်ကြာန် မၞိဟ်ဆာန်ဇကုဟွံမဲ၊
ယဝ်ဂလာန်သကာတ် ညးညာတ်ဟွံပရဲ။
၁၅၅။ စလေဝ်ကဵုဖဲ သၞဝဲလေဝ်လ္ပဂလိုၚ်။
စဒၟံၚ်ယဝ်ဟွံဖဲ ဒှ်မၞိဟ်တဲဍိုန်၊
၁၅၆။ စသုၚ်လေဝ်ချိၚ်ဆ ကာလလေဝ်ဒးတီ။
စသုၚ်ဟွံချိၚ်ဆ ကာလယဲမှတီ၊
ကာလဟွံတီမ္ဂး မွဲတ္ၚဲဒးဗၠိုက်တၞီ။
၁၅၇။ သၟဳစၟတ်တုဲသ္ပ တော်ဆတုဲဟီု။
စၟဳစၟတ်တုဲယဝ်သ္ပ ဍာံပြစိုပ်လအိတ်၊
တော်ဆတုဲယဝ်ဟီု ဟွံဒးလီုမိတ်။
၁၅၈။ စိုတ်ခိုဟ်ကဵုနွံကၠာ ဓဝ်ဗစာကဵုနွံလၟိုန်။
စိုတ်ခိုဟ်နွံကၠာမှ ဒ္ဂေတ်ပွခိုဟ်ဒှ်လောဲ၊
ဓဝ်ဗစာနွံလၟိုန်မှ ဂွံဗၠးသၞဝဲ။
၁၅၉။ စိုတ်ခိုဟ်ဂှ်ဒးလွဳ မဂဳခိုဟ်ဂှ်ဒးဂၠာဲ။
စိုတ်ခိုဟ်ယဝ်လွဳ ဇၟာပ်ဇဳဂၠံၚ်ဒှ်တသိုက်၊
မဂဳခိုဟ်ယဝ်ဂၠာဲ ဟွံဒးမာဲပ္ဍဲလိုက်။
၁၆၀။ စိုတ်လ္ပဍိုန်လျ မာနလ္ပစွံ။
စိုတ်ယဝ်ဍိုန်လျ မာနယုတ်သဝ်၊
မာနယဝ်စွံ ညံၚ်ပါဲထောံသွတ်။
စိုတ်ယဝ်ထိၚ် အာယုက်ဂၠိၚ်ခိုဟ်၊
ထဝိၚ်ယဝ်ဖအောန် ကောန်စိုတ်ၜိုဟ်။
၁၆၂။ စိုတ်လေဝ်လ္ပသာ စေတနာလေဝ်လ္ပလီု။
ယဝ်စိုတ်သာ ကေၚ်ကာလီုလာ်၊
စေတနာယဝ်လီု ဟောမ်ဗြုံဂၠိုၚ်သာ်။
၁၆၃။ စိုတ်ပၠေၚ်ဒှ်အေၚ် ပွလေဝ်ဂှ်ပါဲ။
စိုတ်ပၠေၚ်ယဝ်ဟွံအေၚ် ဒးလေၚ်ဒိုက်၊
ပွလေၚ်ယဝ်ဟွံပါဲ ဟွံဆာဲပ္ဍဲလိုက်။
၁၆၄။ စိုတ်လ္ပလီု အာရီုလ္ပဂၠိုၚ်။
စိုတ်ယဝ်လီု ဂွံဂီုကၠီုဝါတ်၊
အာရီုယဝ်ဂၠိုၚ် ပခိုၚ်စိုတ်ဝါတ်။
၁၆၅။ စိုတ်လေဝ်ကဵုခိုဟ် ကၠိုဟ်လေဝ်ကဵုကၠိုဟ်။
ယဝ်စိုတ်ခိုဟ် ဂွံၜိုဟ်ဇၟာပ်ဒၞါဲ၊
ယဝ်ရကၠိုဟ် ဂွံခိုဟ်ဆာဲ။
၁၆၆။ စိုတ်လေဝ်ကဵုပါ စေတနာလေဝ်ကဵုထတ်။
ယဝ်စိုတ်ပါ ကၠောန်အာဟွံလၞုဟ်၊
စေတနာယဝ်ထတ် ဇြဟတ်ပေၚ်လၟုဟ်။
၁၆၇။ စိုတ်လ္ပၜတ် ဇြဟတ်လ္ပဍိုန်။
ယဝ်စိုတ်ၜတ် ဇြဟတ်ဍိုန်လျ၊
ယဝ်ဇြဟတ်ဍိုန် ဂၠံၚ်တိုန်ဟွံထဗ။
၁၆၈။ စိုတ်ဒးဇြုၚ်ဗု ဗဟုသုတဒးနွံ။
စိုတ်ယဝ်ဇြုၚ်ဗု ပွကုသိုလ်ဒှ်လောဲ၊
ဗဟုသုတယဝ်နွံ စုံရုံဂွံပြဲ။
၁၆၉။ စိုတ်ခိုဟ်ဂှ်လွဳ ဓဝ်ညဳဂှ်ဂၠာဲ။
စိုတ်ခိုဟ်ယဝ်လွဳ ဟွံဒးဟဳဗၠိုက်၊
၁၇၀။ စိုတ်လေဝ်ဒးထတ် ဇြဟတ်လေဝ်ဒးနွံ။
ယဝ်စိုတ်ထတ် ဗိုန်ဗတ်ကၠောန်မာန်၊
၁၇၁။ စိုတ်လေဝ်ဒးထိၚ် ထဝိၚ်လေဝ်ဒးနွံ။
ယဝ်ဟွံထိၚ်စိုတ် ဒှ်ဟိုတ်လီုလာ်၊
ယဝ်ထဝိၚ်ဟွံမဲ ဆဵုဘဲဂၠိုၚ်သာ်။
၁၇၂။ စိုတ်ကဵုဂၠိၚ် ထဝိၚ်ကဵုနွံ။
စိုတ်ဂၠိၚ်မှ ထိၚ်ဒက်ဂကောမ်မာန်၊
ထဝိၚ်နွံမှ သၞဝဲဗၠးမာန်။
၁၇၃။ စိုတ်ဓါတ်ဒးခိုဟ် ဓဝ်ကၠိုဟ်ဒးနွံ။
စိုတ်ဓါတ်ခိုဟ်မှ အာဂတမာန်၊
ဓဝ်ကၠိုဟ်နွံမှ သောကဟွံဗါန်။
၁၇၄။ စိုတ်လေဝ်ကဵုအး ကၠးလေဝ်ကဵုကၠး။
စိုတ်ဟွံအး ယးတၟးဟွံလောဲ၊
ယဝ်ဟွံကၠး မံၚ်သၟးဒးဘဲ။
၁၇၅။ စိုတ်ပသာ စေတနာပလောန်။
ယဝ်စိုတ်သာ ဒးမှာလောဲ၊
၁၇၆။ စိုတ်ဂှ်မၚ်မွဲ သၟဝဲဂှ်ဖအောန်။
ယဝ်မၚ်မွဲစိုတ် ၜိုန််ချိုတ်ဒှ်မ္ၚဵု၊
၁၇၇။ စိုတ်ပလ္ၚု ယၟုပလီု။
စိုတ်လ္ၚုမဂး အံၚ်ဇၞးဝါတ်၊
ယၟုယဝ်လီု မၞိဟ်ရီုဟွံညာတ်။  ။
(ဆ)
၁၇၈။ ဆာန်မ္ဂးလ္ပစောဲ ဟွံမွဲမ္ဂးလ္ပလၞုဟ်။
ဆာန်တုဲယဝ်စောဲ ကြဴတဲဒးစံၚ်တူ၊
ဟွံမဲယဝ်ရလၞုဟ် ဘဝလၟုဟ်ဒှ်ဂမ်တဴ။
၁၇၉။ ဆာန်ဒၟံၚ်လ္ပကဵုကွးကၠိုဟ် ဂွံခိုဟ်ပရအ်ကဵုညိ။
ဂွံခိုဟ်ပရအ်ဟွံညဳ ကွးချဳဒရိုက်အိုတ်။
၁၈၀။ ဆဒှ်လ္ပကၠောန် ၜိုတ်အစောန်နွံလ္ပထ္ၜး။
ယဝ်ကၠောန်ဆဒှ် ကမၠောန်ဂှ်ဟွံချိုတ်ပၠိုတ်၊
ၜိုတ်အစောန်နွံယဝ်ထ္ၜး မၞိဟ်ကၠးညးဟွံစှ်ေစိုတ်။
၁၈၁။ ဆာန်တုဲလ္ပသာဲ ဆာဲတုဲလ္ပဂြုဲ။
ဆာန်တုဲယဝ်သာဲ ဒှ်သဟာဲယုတ်ယုတ်၊
၁၈၂။ ဆာန်အိုတ်လ္ပထ္ၜး ဟွံတီကၠးလ္ပကဵု။
ဆာန်အိုတ်ယဝ်ထ္ၜး ဍေံကလေၚ်စးဇကုပၠန်၊
ဟွံတီကၠးယဝ်ကဵု ဂုဏ်ဖိုလ်ဍေံဟွံတန်။
၁၈၃။ ဆာန်လ္ပဆာန်လောန် ဒေါန်လ္ပဒေါန်ဂၠိုၚ်။
ယဝ်ဆာန်လောန် ကဟောန်ဒှ်သၞ၊
ယဝ်ဒေါန်ဂၠိုၚ် အတိုၚ်ဟီုဍေံဟွံသ္ပ။
၁၈၄။ ဆဵုသၚ်ပၚ်တဲ ညာတ်ရဲရေဝ်ကဵုဍာတ်။
ဆဵုသၚ်ယဝ်ပၚ်တဲ ဒှ်မ္ၚဵုပြဲတီကၠး၊
ညာတ်ရဲယဝ်ရေဝ်ဍာတ် ရဲဒါတ်စးဒးထိုၚ်သး။
၁၈၅။ ဆာန်လေဝ်လ္ပကဵုမှာ ပၟိက်တဏှာလေဝ်လ္ပဗက်။
ယဝ်ဆာန်မှာ မေတ္တာကှ်ဒှ်သၞ၊
ယဝ်ဗက်ပၟိက်တဏှာ သံသာဟွံပိုတ်ရ။
၁၈၆။ ဆန္ဒကဵုထတ် ဇြဟတ်စိုတ်ကဵုနွံ။
ဆန္ဒယဝ်ထတ် ဂွံပြာကဋ်တွဵု၊
ဇြဟတ်စိုတ်ယဝ်နွံ အလုံကမၠောန်မာန်တွဵု။
၁၈၇။ ဆဵုကမၠောန်ချပ်ဗစာ ဆဵုမှာပါဲထောံ။
ဆဵုကမၠောန်ချပ်ဗ္စမှ ကာလကၠောန်ဗၠေတ်အောန်၊
ဆဵုမှာပါဲမှ ဒှ်ပွလုပ်ပၞောန်။
၁၈၈။ ဆၜိုတ်တီလ္ပဒးဂၞပ် ဆၜိုတ်ချပ်လ္ပထေၚ်တုဲ။
ဆၜိုတ်တီယဝ်ဒးဂၞပ် မၞိဟ်တပ်ဟွံဒှ်ရ၊
ဆၜိုတ်ခပ်ယဝ်ထေၚ်တုဲ ဒှ်ကၞုဲသိုၚ်သ္ၚိသၠ။
၁၈၉။ ဆာန်ဗြဴတှ်ေထိုၚ်သး ဆာန်ကွးတှ်ေဝေတ်။
ယတ်ထိုၚ်သးဗြဴ ဍေံဟွံလဴဒုဟ်ဇကု၊
၁၉၀။ ဆဵုဒုဟ်ဒးယံၚ် ဆဵုပွံၚ်ဒးဗစာ။
ဆဵုဒုဟ်ယဝ်ဟွံယံၚ် ဂံၚ်ကၠောန်ဂံၚ်သ္ပ၊
ဆဵုပွံၚ်ယဝ်ဟွံဗစာ ဂၠံၚ်မှာဂၠိုၚ်ရ။
၁၉၁။ ဆၜိုတ်စလ္ပထေၚ်ခိုဟ် ဆၜိုတ်ကၠိုဟ်လ္ပထေၚ်စောန်။
ဆၜိုတ်စထေၚ်ခိုဟ် မၞိဟ်သၠိုဟ်တုပ်ကၠဵု၊
ဆၜိုတ်ကၠိုဟ်ထေၚ်စောန် လညာတ်အောန်ဟၟဲဖဵု။
၁၉၂။ ဆာန်တှ်ေပံၚ် ယံၚ်တှ်ေဗစာ။
ဆာန်တုဲယဝ်ပံၚ် ဒှ်ပွံၚ်နွံဂုဏ်၊
ယံၚ်တှ်ေယဝ်ဗ္စာ ပွမှာဟွံဍုန်။
၁၉၃။ ဆဆဵုလ္ပကြာန် ဆဆဵုလ္ပဆာန်။
ဆဆဵုယဝ်ကြာန် သ္ၚိဌာန်ဒးကၠဟ်၊
ဆဆဵုယဝ်ဆာန် ဒဒိက်ဗါန်ပြဟ်။
၁၉၄။ ဆာန်အေၚ်ဒုၚ် ကေတ်ဍုၚ်စန်ဒက်။
ဆာန်တုဲဟွံအေၚ်ဂှ် ဒှ်သၞဝဲ၊
ကေတ်ဍုၚ်ဟွံစန်ဒက် ဒှ်ကမၠောန်လက်ဂြဲ။
၁၉၅။ ဆက်ဆောမ်ဒးဍိုဟ် ကၠိုဟ်ခၠၚ်ဒးနွံ။
(ဇ)
၁၉၆။ ဇကုလေဝ်လ္ပပတိုန် မၞိဟ်ဍိုန်လေဝ်လ္ပဍဵု။
ဇကုယဝ်ပတိုန်ရ ဒှ်မၞိဟ်ဆဆဵ၊
မၞိဟ်ဍိုဟ်ယဝ်ဍဵုမ္ဂး ဟွံဗၠးဒဒိုက်ရုန်မဵု။
၁၉၇။ ဇၟာပ်ကၠောန်လ္ပပအ် ဓရ်တ္ၚအကဵုနွံ။
ကၠောန်ယဝ်ပအ် ဟွံလအ်ဒးလေၚ်၊
ယဝ်နွံဓရ်တ္ၚအ် ဟွံလအ်ဂွံဍိုက်ပေၚ်။
၁၉၈။ ဇၟာပ်ဒၞါဲလေဝ်လ္ပညှာ ဇၟာပ်အာလေဝ်ဒးစမ်ၜတ်။
ဇၟာပ်ဒၞါဲယဝ်ညှာ ကောန်အပါဟွံမဲဒှ်ဂွံ၊
အာဟွံစမ်ၜတ် လောန်ဗၞတ်ဘဲဒှ်ဂွံ ။
၁၉၉။ ဇၟာပ်ညးဟီုလ္ပကလၚ် ကၠဵုဆၚ်လ္ပရပ်။
ကၠဵုဆၚ်ယဝ်ရပ်မ္ဂး ဍေံကိတ်တှ်ေဒးဂိ။
ကၠောန်ယဝ်ဒှ်မ္ၚဵု ပူဂိုလ်ကျာ်ဆာန်၊
ဆဵုယဝ်ဒှ်သဟာဲ ဂွံဆာဲဇၟာပ်ဌာန်။
၂၀၁။ ဇၟာပ်ဍာ်လေဝ်လ္ပသုၚ် ဇၟာပ်ပုၚ်လေဝ်လ္ပစ။
ဇၟာပ်ဍာ်ယဝ်သုၚ် အန္တရာယ်ကၠုၚ်စိုပ်ဒှ်၊
ဇၟာပ်ပုၚ်ယဝ်စမ္ဂး ဟွံဗၠးဘဲသကာတ်မြဟ်။
၂၀၂။ ဇၟာပ်ဗြဴလ္ပပံၚ် ဇၟာပ်ဂၠံၚ်လ္ပကွာ်။
ဇၟာပ်ဗြဴယဝ်ပံၚ် ကြဴဒးယံၚ်စိုတ်၊
ဇၟာပ်ဂၠံၚ်ယဝ်ကွာ် ဂၠိုၚ်သာ်ဒးဍောၚ်စိုတ်။
၂၀၃။ ဇၟာပ်ဆဵုလ္ပအာတ် ဇၟာပ်ညာတ်လ္ပရပ်။
ဇၟာပ်ဆဵုယဝ်အာတ် ညးတၞဟ်က္ဍုဟ်၊
ဇၟာပ်ညာတ်ယဝ်ရပ် ဒြပ်ညးလီုဒးဒုဟ်။
၂၀၄။ ဇၟာပ်မၞိဟ်လ္ပသၟာန် ဇၟာပ်ဍာန်လ္ပအာ။
ဇၟာပ်ဍာန်ယဝ်အာ ဒးဍောၚ်ကာယ။
၂၀၅။ ဇၟာပ်ဍိုန်လ္ပအောန်စိုတ် ဇၟာပ်အိုတ်လ္ပဂိုဟ်။
ဇၟာပ်ဍိုန်ယဝ်အောန်စိုတ် ဒှ်ဟိုတ်လေၚ်ဒိုက်၊
ဇၟာပ်အိုတ်ယဝ်ဂိုဟ် ဒှ်မၞိဟ်ၜိုဟ်ဝိုက်။
၂၀၆။ ဇၟာပ်ဒဒိုက်လ္ပဖေက် ဇၟာပ်ဒေက်လ္ပဇြိုၚ်စိုတ်။
ဇၟာပ်ဒဒိုက်ယဝ်ဖေက် လွဳဒေက်ဒှ်ဂွံမံၚ်၊
ဇၟာပ်ဒေက်ယဝ်ဇြိုၚ်စိုတ် ဒးဍောၚ်ၜိုတ်ဇၟာပ်ဂၠံၚ်။
၂၀၇။ ဇၟာပ်ဒၞာဲလ္ပညှာ ဇၟာပ်အ္စာလ္ပပတှ်ေ။
ဇၟာပ်ဒၞာဲယဝ်ညှာ ကေၚ်ကာလီုလောဲ၊
ဇၟာပ်အ္စာယဝ်ပတှ်ေ ဟွံဗၠးသၞဝဲ။
၂၀၈။ ဇကုလေဝ်ကဵုခိုဟ် သပ္ပုရိုဟ်လေဝ်ဗ္ဒာဲ။
ဇကုယဝ်ခိုဟ် သပ္ပုရိုဟ်ဒှ်လောဲ။
၂၀၉။ ဇၟာပ်အိုတ်ကဵုဒှ်ဖဵု ဇၟာပ်ကဵုဂုဏ်ကဵုနွံ။
ဇၟာပ်အိုတ်ယဝ်ဟွံမဲဖဵု ညံၚ်ကဵုပၠေၚ်ဝေၚ်ဒြပ်၊
ဇၟာပ်ကဵုဂုဏ်ဟွံမဲ ညံၚ်ပျဲဝေၚ်ဇကု။
၂၁၀။ ဇၟာပ်မၞိဟ်လေဝ်လ္ပဆာန် ဇၟာပ်ဌာန်လေဝ်လ္ပအာ။
ဇၟာပ်မၞိဟ်ယဝ်ဆာန် ဒဒိုက်ဗါန်စး၊
ဇၟာပ်ဌာန်ယဝ်အာ ဗၠေတ်မှာအိုတ်အး။
၂၁၁။ ဇၟာပ်ကၠောန်လ္ပကဟောန် ဇၟာပ်ဒေါန်လ္ပထေဲ။
ဇၟာပ်ဒေါန်ယဝ်ထေဲမ္ဂး ဟွံဗၠးကဍုဟ်။
၂၁၂။ ဇၟာပ်ဇြိုၚ်လ္ပယှအ် ဇၟာပ်တ္ၚအ်လ္ပကၠောန်။
ဇၟာပ်ဇြိုၚ်ယဝ်ယှအ် လွဳပအ်ညာဏ်ဓီု၊
ဇၟာပ်တ္ၚအ်ယဝ်ကၠောန် ခါလောန်စိုတ်လီု။
၂၁၃။ ဇၟာပ်ကၠောန်လ္ပထေၚ်ခိုဟ် ဇၟာပ်ကၠိုဟ်လ္ပထေၚ်ဒး။
ဇၟာပ်ကၠောန်ယတ်ထေၚ်ခိုဟ် သပ္ပုရိုဟ်ဟွံဒှ်၊
ဇၟာပ်ကၠိုဟ်ယဝ်ထေၚ်ဒး ဟွံဗၠးဗျိညးတၞဟ်။
၂၁၄။ ဇၟာပ်ဒၞာဲလ္ပပတှ်ေ ဇၟာပ်ပတှ်ေလ္ပထေၚ်ဒး။
ဇၟာပ်ဒၞာဲလ္ပပတှ်ေမ္ဂး ဟွံဗၠးဒးလေၚ်၊
ဇၟာပ်ပတှ်ေထေၚ်ခိုဟ် ဓရ်ၜိုဟ်ဟွံပေၚ်။
၂၁၅။ ဇၟာပ်ဒၞာဲလ္ပပြိုၚ် ဇၟာပ်ပရိုၚ်လ္ပကလၚ်။
ဇၟာပ်ဒၞာဲယဝ်ပြိုၚ် ဒှ်မၞိဟ်ရိုၚ်ရိ၊
ဇၟာပ်ပရိုၚ်ယဝ်ကလၚ် ဟွံဗၠးဒုဟ်တၚ်ဗျိ။
၂၁၆။ ဇၟာပ်ဒၞာဲလ္ပထေၚ်ကမ် ဇၟာပ်ဟီုလ္ပထေၚ်ဒး။
ဇၟာပ်ဒၞာဲထေၚ်ကမ် မၞိဟ်အမ်အမ်ညးကော်၊
ဇၟာပ်ဟီုထေၚ်ဒး ဟွံဗၠးသၞဝဲဇၞော်။
၂၁၇။ ဇၟာပ်ပညာလ္ပကတ် ဇၟာပ်ကွတ်လ္ပဗတောန်။
ဇၟာပ်ပညာယဝ်ကတ် ပဋိပတ်လီုအိုတ်၊
ဇၟာပ်ကွတ်ယဝ်ဗတောန် မှာလောန်စဵုချိုတ်။
၂၁၈။ ဇၟာပ်ဒၞာဲလ္ပကျိုၚ် ဇၟာပ်ကယျိုၚ်လ္ပလတက်။
ဇၟာပ်ဒၞာဲယဝ်ကျိုၚ် သၞဂၠိုၚ်ဒးဘယ်၊
ဇၟာပ်ကယျိုၚ်ယဝ်လတက် ဂုဏ်ကြက်ဟွံမဲ။
၂၁၉။ ဇၟာပ်ဒၞါဲဟွံခိုဟ် ဇၟာပ်ကၠိုဟ်ဟွံဒှ်ဂုဏ်။
ဇၟာပ်ဒၞါဲယဝ်ခိုဟ် ၜိုဟ်သိုဟ်လောဲ၊
ဇၟာပ်ကၠိုဟ်ယဝ်ဒှ်ဂုဏ် ရုန်မဵုဟွံမဲ။
၂၂၀။ ဇြဟတ်စိုတ်ဂှ်လွဳ ဇြဟတ်ညဳဂှ်ဂစာန်။
ဇြဟတ်စိုတ်ယဝ်လွဳ တသိုက်ဇဳဂွံမာန်၊
ဇြဟတ်ညဳယဝ်ဂစာန် လုံကွာန်ၜိုဟ်မာန်။ ။
(ဇျ)
၂၂၁။ ဇျာန်နူညးလ္ပကျိုၚ် ကယျိုၚ်တၟေၚ်လ္ပလတက်။
ဇျာန်နူညးယဝ်ကျိုၚ် မၞိဟ်ရိုၚ်ဇိုၚ်ဒှ်ဂွံ၊
ယဝ်လတက်ကယျိုၚ်တၟေၚ် ဒးဒုၚ်ထေၚ်သဝ်ဂွံ။  ။
(ည)
၂၂၂။ ညးဟီုကၠုၚ်ဒးပါ်ဖါဲ ညးဂၠာဲနၚ်ဒးတၚ်ဂုဏ်။
ညးဟီုကၠုၚ်ယဝ်ဟွံပါ်ဖါဲ ဂၠံၚ်ဂွံဆာဲဟွံဆဵု၊
ညးဂၠာဲနၚ်ဟွံတၚ်ဂုဏ် ဒှ်သမၠီုရုန်မဵု။
၂၂၃။ ညးတၞဟ်လ္ပကဵုက္ဍဟ် ညာတ်ဒုဟ်တှ်ေဝေၚ်ပါဲ။
ညာတ်ဒုဟ်ဟွံဝေၚ်ပါဲ ဂွံဆာဲတိုန်ဝါတ်လောန်။
၂၂၄။ ညံၚ်ဂွံခိုဟ်ဂှ်ချပ် ညံၚ်ဂွံတပ်ဂှ်ဝေတ်။
ညံၚ်ဂွံခိုဟ်ယဝ်ဟွံချပ် ၜိုတ်ချပ်ဒှ်ဒဒိုက်၊
၂၂၅။ ညံၚ်ဂွံညဳဂှ်ဖန် ညံၚ်ဂွံတန်ဂှ်သ္ပ။
ညံၚ်ဂွံတန်ယဝ်သ္ပဒှ် ဂကောံဂှ်ဂွံခိုဟ်ပြဲ။
၂၂၆။ ညံၚ်ဟွံဂိဂှ်ဝေတ် ညံၚ်ဟွံဗၠေတ်ဂှ်ချပ်။
ညံၚ်ဟွံဂိယဝ်ဝေတ် ကွးဒုၚ်ဝေတ်လေဝ်မံၚ်လောဲ၊
ညံၚ်ဟွံဗၠေတ်ယဝ်ချပ် ကသပ်ခိုဟ်ညးဒုၚ်တဲ။
၂၂၇။ ညးပြိုၚ်မ္ဂးဒုၚ်ကျ ညးသ္ပမ္ဂးအေၚ်ဒုၚ်။
ညးပြိုၚ်ယဝ်ဒုၚ်ကျ ဆလအ်ဟွံဒးဂိသကေဝ်၊
၂၂၈။ ညးသၟာန်မှဂး ဟွံဒးမှဝေတ်။
ညးဟွံသၟာန်ယဝ်ဂး မၞိဟ်ဒးစိုတ်အောန်၊
ဟွံဒးယဝ်ဝေတ် မေတ္တာဇေတ်ဒှ်အောန်။
ညးဒိုက်ယဝ်ဍဵုဍိုက် ဒှ်အခိုက်သမၠီု၊
ညးသိုက်ယဝ်စောန်စိုတ် ဒှ်ဟိုတ်ဂွံဟောမ်ဗြံ။
၂၃၀။ ညာတ်သတ်လေဝ်လ္ပပျဲ ညာတ်ဝဲလေဝ်လ္ပဒက်။
ညာတ်သတ်ယဝ်ပျဲ ဒးဆဵုဘဲဨကန်၊
ညာတ်ဝဲယဝ်ဒက် နရက်ဒှ်သ္ၚိဒတန်။
၂၃၀။ ညံၚ်ဂွံဂိလေဝ်လ္ပဟီု စိုတ်ကြံကြလေဝ်လ္ပစွံ။
ညံၚ်ဂွံဂိယဝ်ဟီု မေတ္တာလီုဒှ်သၞ၊
စိုတ်ကြံကြယဝ်စွံမ္ဂး မွဲတ္ၚဲဒးဂိရ။
ညးခိုဟ်ထိုၚ်သးပၠန် ဒှ်လက်သန်မၞိဟ်ဇၞော်။
၂၃၃။ ညးကၠောန်လေဝ်လ္ပပလီု ညးဟီုလ္ပဆေဝ်တာ။
ညးကၠောန်ယဝ်ပလီု သမၠီုညးကော်အိုတ်၊
ညးဟီုယဝ်ဆေဝ်တာ မေတ္တာညးပၠိုတ်။
၂၃၄။ ညးတၞဟ်လေဝ်လ္ပပျဲ ဇကုပြဲအိုတ်လေဝ်လ္ပစွံ။
ညးတၞဟ်ယဝ်ပျဲ ကျာ်တြဲလေဝ်ဟွံထိုၚ်သး၊
ဇကုပြဲအိုတ်ယဝ်စွံမ္ဂး ညးညာတ်ဒးက္ဍုဟ်ပြး။
၂၃၅။ ညးထ္ၜလေဝ်လ္ပတိုန် ဟွံတိုန်လေဝ်လ္ပဒှ်။
ညးထ္ၜယဝ်တိုန် ဒှ်ကိုန်သမၠီုဒယှ်၊
ညးထ္ၜယဝ်ဟွံတိုန် သတ္တိဍိုန်လေဝ်ဒှ်။
၂၃၆။ ညံၚ်ဂွံစိုပ်ဂှ်အာ ညံၚ်ဟွံမှာဂှ်မံၚ်။
ညံၚ်ဂွံစိုပ်ဟွံအာ ဂွံၜိုတ်ကာယဍောၚ်၊
ညံၚ်ဟွံမှာဟွံမံၚ် ဇၟာပ်ဂၠံၚ်ဒးဆော်ယောၚ်။
၂၃၇။ ညးဟွံကဵုလ္ပကေတ် ညးဝေတ်လ္ပစး။
ညးဟွံကဵုယဝ်ကေတ် ဒှ်ဒ္ဂေတ်လီုလီု၊
ညးဝေတ်ယဝ်စး ဒှ်ကွးသမၠီု။
၂၃၈။ ညးရံၚ်ကဵုတီ ညးခအီကဵုကၠိုဟ်။
ညးရံၚ်ဟွံတီမ္ဂး မၞိဟ်ကၠိုဟ်မှးကွေံဟွံဒှ်၊
ညးခအီဟွံကၠိုဟ်မ္ဂး ကော်ဂးမၞိဟ်ဟွံဍိုဟ်။
၂၃၉။ ညးလေၚ်လ္ပအိုဟ်တၟိဟ် ညးခိုဟ်လ္ပစောန်စိုတ်။
ညးလေၚ်ယဝ်အိုဟ်တၟိုဟ် သပ္ပုရိုဟ်ဟွံသေၚ်၊
ညးခိုဟ်ယဝ်စောန်စိုတ် ဒှ်စရိုတ်သမၠီုဟေၚ်။
၂၄၀။ ညးဘလ္ပဖေက်ညိ ညးဗျိလ္ပထေဲပြဟ်။
ညးဘယဝ်ဖေက် သတ္တိဒေက်ညးကော်ခဴ၊
ညးဗျိယဝ်ထေဲပြဟ် မၞိဟ်ဂှ်ဟွံဍိုပ်ဍဴ။
၂၄၁။ ညာတ်မုက်ကဵုဂွံတီစရိုတ် ညာတ်ဟိုတ်ကဵုတီဖဵု။
ညာတ်မုက်ယဝ်တီစရိုတ် ဒှ်ဟိုတ်သဟာဲဂၠိုၚ်၊
ညာတ်ဟိုတ်ယဝ်တီဖဵု တ္ၚဲလဵုဟွံရိုၚ်ဇိုၚ်။
၂၄၂။ ညာတ်ကဵုဒှ်ဖဵု ဆဵုကဵုဒှ်မ္ၚဵု။
ယဝ်ညာတ်ဒှ်ဖဵု တ္ၚဲလဵုဟွံသဝ်အာ၊
ယဝ်ဆဵုဒှ်မ္ၚဵု လက်သန်ပူဂိုလ်ပြာထာ။
၂၄၃။ ညှာတုဲကဵုဒှ်ဖဵု အေၚ်တုဲကဵုဗၠးဒုဟ်။
ညှာတုဲဟွံဒှ်ဖဵု ညံၚ်ကဵုဍာ်တၞံဂျိ၊
အေၚ်တုဲဟွံဗၠးဒုဟ် ဘဝလၟုဟ်လေဝ်ဒးဂိ။
၂၄၄။ ညးဇၞော်ရဴဂဴ ညးလဴဒးကလၚ်။
ညးဇၞော်ယဝ်ရဴဂဴ ဓရ်ဂါရဝဒှ်၊
ညးလဴယဝ်ကလၚ် ဂွံတၚ်နၚ်တၚ်ဏှ်။
ညးဟီုယဝ်ဟွံစၟတ် ဟွံဒးနှောတ်ညးဗျိ၊
ညးဆေဝ်ဒတ်ယဝ်အာ ကြဴဒးမှာဂိ။
၂၄၆။ ညာတ်ညးယုတ်မ္ဂးပါဲ ညာတ်ညးဆာဲမ္ဂးပံၚ်။
ညာတ်ညးယုတ်ဟွံပါဲ အန္တရာယ်ဗၠးဟွံမာန်၊
ညာတ်ညးဆာဲယဝ်ဟွံပံၚ် လ္ပာ်ဂၠံၚ်ခိုဟ်ဒှ်ဟွံမာန်။
၂၄၇။ ညံၚ်ဂွံဒြပ်ဂှ်ကၠောန် ညံၚ်ဂွံစောန်ဂှ်ကတ်။
ညံၚ်ဂွံဒြပ်ယဝ်ဟွံကၠောန် ကြဴဒးအောန်စိုတ်၊
ညံၚ်ဂွံစောန်ဟွံကတ် ဟွံမဲကွတ်ဝါတ်ဒဵုချိုတ်။
၂၄၈။ ညးဇၞော်ဂှ်ယိုက်ဒိုက် ညးသိုက်ဂှ်ဗ္ဒာဲ။
ညးဇၞော်ယဝ်ယိုက်ဒိုက် တသိုက်ပြဲဂွံဒှ်၊
၂၄၉။ ညံၚ်ဂွံအံၚ်ဇၞးဂှ်ကၠောန် ညံၚ်ဂွံစောန်ဂှ်ချပ်။
ညံၚ်ဂွံစောန်ယဝ်ချပ် လညာတ်တပ်လိုက်။
၂၅၀။ ညးဍဵုလ္ပဖေက် ညးသေက်လ္ပထေဲ။
ညးဍဵုယဝ်ဖေက် ဒတုဲဖဵုဒေက်အာ၊
ညးသေက်ယဝ်ထေဲမ္ဂး ဟွံဒးသီုၜါ။
၂၅၁။ ညံၚ်ဂွံပေၚ်ဂှ်ချပ် ညံၚ်ဂွံတပ်ဂှ်မံၚ်။
ညံၚ်ဂွံတပ်မံၚ်မ္ဂး ဂွံဗၠးထဝိၚ်။
၂၅၂။ ညာတ်ကမၠောန်လ္ပလၞုဟ် ညာတ်ဒုဟ်ကဵုဖေက်။
ညာတ်ကမၠောန်လၞုဟ်မ္ဂး ဟွံဗၠးဝါတ်ခါဲ၊
ညာတ်ဒုဟ်ဟွံဖေက် ဒးဒေက်ဇၟာပ်ဒၞာဲ။
၂၅၃။ ညာဏ်ဂှ်ကၠဟ် ဒြပ်ဂှ်လ္ပပၠေၚ်။
ညာဏ်ယဝ်ကၠဟ် ဟွံဒှ်တသိုက်ကျာတ်၊
ဒြပ်ယဝ်ပၠေၚ် ဒးလေၚ်ဒးဝါတ်။
၂၅၄။ ညးဟီုလ္ပထေဲထုတ် ညးဟုတ်လ္ပထေၚ်သဝ်။
ညးဟီုယဝ်ထေဲထုတ် လဟုတ်စှ်ေလောဲ၊
ညးခိုဟ်ယဝ်ဣဿာ ဒှ်လအာသမၠီု၊
ညးမှာယဝ်ကေတ်ဒဟ် ဒှ်ကဍုဟ်ညးဟီု။
၂၅၆။ ညးဝေတ်ဂှ်ထိုၚ်သး ညးစးဂှ်ပါဲထောံ။
ညးဝေတ်ဂှ်ထိုၚ်သးမှ ဒှ်တၠပညာ၊
ညးစးဂှ်ပါဲထောံမှ သောကသံက်သာ။
၂၅၇။ ညးယုတ်ဂှ်ပါဲ ညးဆာဲဂှ်ပံၚ်။
ညးယုတ်ယဝ်ပါဲ အန္တရာယ်ဟွံမွဲ၊
ညးဆာဲယဝ်ပံၚ် ဇၟာပ်ဂၠံၚ်ဂွံသၠုၚ်ပြဲ။
၂၅၈။ ညံၚ်ဂွံဒးပၠောပ်ကတောဝ် ညံၚ်ဂွံဂေါဝ်ဗတောန်။
ညးဂွံဒးပၠောပ်ကတောဝ် ဂွံဇၞော်မောဝ်ပြဟ်၊
ညံၚ်ဂွံဂေါဝ်ဗတောန် ဂွံစောန်ဒယှ်။
၂၅၉။ ညံၚ်ဂွံပတှ်ေဂှ်ပံၚ် ညံၚ်ဂွံပံၚ်ဂှ်ဖန်။
ညံၚ်ဂွံပံၚ်ယဝ်ဖန် ကောပ်ပၠန်ဍာံပြ။
၂၆၀။ ညံၚ်ဂွံကၠးဂှ်ဟီု ညံၚ်ဂွံလီုပကၠောန်။
ညံၚ်ဂွံကၠးယဝ်ဟီု မၞိဟ်လီုလေဝ်ခိုဟ်မာန်၊
ညံၚ်ဂွံလီုယဝ်ဟွံကၠောန် ကမၠောန်ဟွံဒှ်ကြာန်။
၂၆၁။ ညံၚ်ဂွံခိုဟ်ဂှ်လွဳ ညံၚ်ဂွံညဳဂှ်ဖန်။
ညံၚ်ဂွံခိုဟ်လွဳမှ ဒှ်တၠပညာ၊
ညံၚ်ဂွံညဳဖန်မှ ကၠောန်သပလောဲသွာ။
၂၆၂။ ညာတ်ညးကဵုဒှ်ဖဵု ကဵုညးကဵုဒှ်ဂုဏ်။
ညာတ်ညးဟွံဒှ်ဖဵု တ္ၚဲလဵုဟွံဒှ်မိတ်၊
ကဵုညးကဵုဒှ်ဂုဏ် ရုန်မဵုစဵုလအိတ်။
၂၆၃။ ညးဟီုကဵုဂိ ညးဗျိကဵုတီ။
ညးဟီုယဝ်ဟွံဂိ ဒှ်ရိပၞဟ်၊
ညးဗျိယဝ်ဟွံတီ ဒးတၞီဗၠိုက်ပြဟ်။
၂၆၄။ ညံၚ်ဂွံစှ်ေစိုတ်ဂၠာဲ ညံၚ်ဂွံဆာဲဂှ်လွဳ။
ညးဂွံစှ်ေစိုတ်ယဝ်ဂၠာဲ ဂွံဆာဲဒှ်မ္ၚဵု၊
ညးဂွံဆာဲယဝ်လွဳ တသိုက်ဇဳဂွံဆဵု။
၂၆၅။ ညာတ်မုက်လ္ပဆာန် မိၚ်ဂလာန်လ္ပသ္ဍိုက်။
ညာတ်မုက်ယဝ်ဆာန် ဒဒိက်ဗါန်ပြဟ်၊
မိၚ်ဂလာန်ယဝ်သ္ဍိုက် ဒးလေၚ်ဒိုက်ဒှ်။
၂၆၆။ ညာတ်ကဵုကေတ်လှဲ  မၚ်မွဲကဵုခိုဟ်။
ညာတ်ယဝ်ကေတ်လှဲ မွဲတ္ၚဲဒှ်တသိုက်၊
ယဝ်မၚ်မွဲခိုဟ် ဂွံၜိုဟ်ဗၠးဒဒိုက်။
၂၆၇။ ညံၚ်ဂွံဆာဲဂှ်လွဳ ညံၚ်ဂွံညဳဂှ်ဖန်။
ညံၚ်ဂွံဆာဲယဝ်လွဳ ဌာန်ဇဳညးထိုၚ်သး၊
ညံၚ်ဂွံညဳယဝ်ဖန် ဨကန်ဟွံပါ်ဒကး။
၂၆၈။ ညးဝေတ်လ္ပထေၚ်လက် ညးဗၟက်လ္ပထေၚ်က္ဍုဟ်။
ညးဝေတ်ယဝ်ထေၚ်လက် ဝဲဗက်ဒှ်ဂွံရ၊
ညးဗၟက်ယဝ်ထေၚ်က္ဍုဟ် မံၚ်သၟးဒုဟ်ဒှ်ရ။
၂၆၉။ ညးကၠိုဟ်ဂှ်ပတိုန် ညးဍိုန်ဂှ်လွဳ။
ညးကၠိုဟ်ယဝ်ပတိုန် ဒှ်ကိုန်ဇၞော်မောဝ်၊
ညးဍိုန်ယဝ်လွဳ ခိုဟ်ဇဳဂွံဂေါတ်။
၂၇၀။ ညးလက်လ္ပဒက်ဝဲ ညးပျဲလ္ပဍောၚ်စိုတ်။
ညးလက်ယဝ်ဒက်ဝဲ ဖိုလ်ပြဲဟွံညာတ်၊
ညးပျဲယဝ်ဍောၚ်စိုတ် ဒှ်ဟိုတ်မံၚ်ကျာတ်။  ။
(ဋ)
၂၇၁။ ဋာန်နဒးစုတ်ဓရီု ဒ္ဂေတ်လီုဒးပလေဝ်။
ဒ္ဂေတ်လီုယဝ်ဟွံပလေဝ် ဟွံကျေဝ်ဇၟာပ်ဘဝ။ ။
(ဌ)
၂၇၂။ ဌာန်ခိုဟ်ဂှ်မံၚ် ပွံၚ်ပြဲဂှ်ပံၚ်။
ဌာန်ခိုဟ်ယဝ်မံၚ် ဇၟာပ်ဂၠံၚ်ဂွံၜိုဟ်သြိုဟ်၊
ပွံၚ်ပြဲယဝ်ပံၚ် ပရေံမံၚ်ကလေၚ်ခိုဟ်။  ။
(ဍ)
၂၇၃။ ဍိုန်ဍိုန်ဟီုဂး ဒးဒးရးရးကၠောန်။
ဍိုန်ဍိုန်ယဝ်ဟီုဂး ဂွံဇၞးညးလောဲ၊
ဒးဒးရးရးယဝ်ကၠောန် ကမၠောန်ဂှ်လီုဟွံလောဲ။
၂၇၄။ ဍောတ်လ္ပထေၚ်သောဲ ဇၞော်ပြဲလ္ပထေၚ်သၠုၚ်။
ဍောတ်ယဝ်ထေၚ်သောဲ မၞိဟ်တဲခိုဟ်ဟွံဒှ်၊
ဇၞော်ပြဲထေၚ်သၠုၚ်မ္ဂး ဗၠေတ်လေတ်ဒးဒှ်။
၂၇၅။ ဍာမ်ဍာမ်ဂှ်မံၚ် လ္ပာ်ဂၠံၚ်ဒးဂှ်ကေတ်။
ဍာမ်ဍာမ်ယဝ်မံၚ် ဇၟာပ်မၞိဟ်ဒးယိုက်ဒိုက်၊
ဂၠံၚ်ဒးယဝ်ကေတ် တၠပညာဇေတ်ညးသ္ဍိုက်။
၂၇၆။ ဍုန်သွၜဵုလ္ပဝိုတ် စိုတ်ဃိုတ်လ္ပနွံပၟိက်။
ဍုန်သွဝိုတ်ၜဵုမ္ဂး ၚုဟ်မးသွံဟွံမဲ၊
စိုတ်ဃိုတ်ယဝ်နွံပၟိက် ဒးထၞိက်ဒးပျဲ။
၂၇၇။ ဍိုဟ်လေဝ်ကဵုဒးရး ကော်ဂးကဵုဍိုန်ဍောတ်။
ယဝ်ဍိုဟ်ဒးရး ဂွံဗၠးအထေၚ်သဝ်ဏောၚ်၊
ကော်ဂးဍိုန်ဍောတ် ညးဒးနှောတ်ပ္ဍဲကတောဝ်။
၂၇၈။ ဍာမ်ဂှ်ကေတ် ဗၠေတ်ဂှ်ကၠဟ်။
ဍာမ်ဂှ်ယဝ်ကေတ် ဒှ်ကွေတ်သပ္ပုရိုဟ်၊
ဗၠေတ်ဂှ်ယဝ်ကၠဟ် ဟွံလအ်ဒှ်မၞိဟ်ခိုဟ်။
၂၇၉။ ဍာံမ္ဂးကဵုဂံၚ် ဗၠေတ်မ္ဂးကဵုယံၚ်။
ဍာံဂှ်ယဝ်ဟွံဂံၚ် ဇၟာပ်ဂၠံၚ်ဒးဟုတ်၊
ဗၠေတ်ဂှ်ယဝ်ဟွံဂံၚ် ဂံၚ်ကၠောန်သ္ပစုတ်။
၂၈၀။ ဍာံဂှ်ကၠောန်သ္ပ ဝိရဳယဂှ်ချိၚ်ဆ။
ဍာံဂှ်ကၠောန်သ္ပ ဒှ်ပွတၠပညာ၊
ဝိရိယယဝ်ချိၚ်ဆ ကာယဂွံသံက်သာ။  ။
(တ)
၂၈၁။ တ္ၚံက်မ္ဂးလ္ပကၠောန် ကဟောန်မ္ဂးလ္ပဟီု။
တ္ၚံက်တုဲယဝ်ကၠောန် ဒှ်ကမၠောန်ဍဵုဍိုက်၊
ကဟောန်တုဲယဝ်ဟီု မိတ်ခိုဟ်ဒးလီုလာ်။
၂၈၂။ တီဂှ်ကၠောန်ကၠာ မှာဂှ်ဂၠုက်ဂၠာဲ။
တီဂှ်ယဝ်ကၠောန်ကၠာ ဟွံမှာဒှ်ဖဵု၊
မှာဂှ်ယဝ်ဂၠုက်ဂၠာဲ ဂွံဆာဲတိုန်တွဵု။
ဓရ်ပြဲယဝ်လ္ၚတ် ဂတမတ်ဂွံဆဵုဖဵု။
၂၈၄။ တဵုကၠအ်လ္ပဂိုဟ်ဝါဲ ဒ္ဂေတ်ဆာဲလ္ပကၠဟ်ထောံ။
တဵုကၠအ်ဂိုဟ်ဝါဲမ္ဂး တမ်ဒးဟောမ်ဗြုံ၊
ဒ္ဂေတ်ဆာဲကၠဟ်ထောံမ္ဂး ဒြပ်ဂွံလဝ်ဒးလီု။
၂၈၅။ တွံဓရ်လ္ပယျာန် ဟီုဂလာန်လ္ပစၞာဲ။
တွံဓရ်ယဝ်ယျာန် ဒှ်စာန်စးကဵုကျာ်၊
ယဝ်ဟီုဂလာန်စၞာဲ ဒှ်အန္တရာယ်ဂၠိုၚ်သာ်။
၂၈၆။ တြေံလေဝ်လ္ပကၠဟ် တၟိဂှ်လေဝ်ကေတ်။
တြေံယဝ်ကၠဟ် ဒှ်ညးပလီုအခိုက်ကၞာ၊
တၟံယဝ်ဟွံကေတ် ဗက်ခေတ်ဟွံမာန်။
၂၈၇။ တၠဂုဏ်လေဝ်ဒးကၠိုဟ် မၞိဟ်ခိုဟ်လေဝ်ဒးတီ။
မၞိဟ်ခိုဟ်ဟွံတီ ဒးတၞီဗၠိုက်လောဲ။
၂၈၈။ တသိုက်စိုတ်ဂှ်ကေတ် ဒ္ဂေတ်ခိုဟ်ဂှ်ဆာန်။
တသိုက်စိုတ်ယဝ်ကေတ် ဟွံဗၠေတ်နူဓရ်၊
ဒ္ဂေတ်ခိုဟ်ယဝ်ဆာန် ဇၟာပ်ဌာန်ဟွံသဝ်။
၂၈၉။ တ္ၚဲဏအ်ဂှ်လွဳ တ္ၚဲညဳဂှ်ကၠောန်။
တ္ၚဲဏအ်ယဝ်ဟွံလွဳ ဖိုလ်ဇဳလေၚ်မနာ်၊
တ္ၚဲညဳယဝ်ဟွံကၠောန် ဒှ်ကမၠောန်ကြာန်။
၂၉၀။ တုဲကၠုၚ်ဂှ်ကေတ်နယ် တ္ၚဲဏအ်ဂှ်ပတိတ်ပရဲ။
တုဲကၠုၚ်ဂှ်ယဝ်ကေတ်နယ် ဒှ်လောဲလီုဝါတ်၊
(ထ)
၂၉၁။ ထုဲထုဲလ္ပကၠောန် ထညောန်ထညောန်လ္ပမံၚ်။
ထုဲထုဲယဝ်ကၠောန် ယှုက်လောန်ဒးဍောၚ်ၜိုတ်၊
မံၚ်ထညောန်ထညောန် မိတ်အောန်ဒးဍောၚ်စိုတ်။
၂၉၂။ ထေဲလ္ပကဟောန် ညးကၠောန်လ္ပပလီု။
ထေဲတုဲယဝ်ကဟောန် မှာလောန်ဒှ်သၞ၊
ညးကၠောန်ယဝ်ပလီု ဒှ်သမၠီုရ။
၂၉၃။ ထေက်ကဵုဇကုဂှ်ကြီု ထေက်ကဵုဟီုဂှ်ဂး။
ထေက်ကဵုဇကုယဝ်ကြီု သမၠီုဟွံဒှ်၊
ထေက်ကဵုဟီုယဝ်ဂး ဂွံအံၚ်ဇၞးပြဟ်။
၂၉၄။ ထေက်မှာကဵု နွံဖဵုမှကေတ်။
ဟွံထေက်ယဝ်ကဵု လေၚ်ဖိုလ်ဂၠိုၚ်သာ်၊
ဟွံမဲဖိုလ်ယဝ်ကေတ် ဒဒိုက်ဇေတ်ဍဵုဍိုက်။
၂၉၅။ ထေက်ဟာချပ်ဗ္စာ ဒးဟာပါ်ဖါဲ။
ဟွံတီထေက်တန် ဖန်ဖက်ဝါတ်၊
ဗၠေတ်မှာဟွံကၠိုဟ် ဂၠံၚ်ခိုဟ်ဟွံညာတ်။   ။
(ဒ)
၂၉၆။ ဒးလ္ပကေတ်ရဲ ဟွံယဲလ္ပကေတ်ဂဥုဲ။